Thaweewat/onet-m6-social huggingface dataset:
คำถาม: จากการพัฒนาประเทศให้มีความเจริญเติบโตทางเศรษฐกิจและอุตสาหกรรม ได้มีการนำทรัพยากรธรรมชาติและสิ่งแวดล้อมมาใช้ประโยชน์ทางเศรษฐกิจอย่างมากจนทรัพยากรธรรมชาติและสิ่งแวดล้อมเริ่มเสื่อมโทรม ข้อใดไม่ใช่สาเหตุที่ทำให้เกิดสถานการณ์การเสื่อมโทรมดังกล่าว
ตัวเลือก: 1. การเพิ่มขึ้นของทรัพยากรหมุนเวียน 2. การเพิ่มขึ้นของประชากรอย่างรวดเร็ว 3. การเพิ่มขึ้นของความขัดแย้งระหว่างประเทศ 4. การบริโภคสินค้าและบริการอย่างฟุ่มเฟือย 5. ความก้าวหน้าทางวิทยาศาสตร์และเทคโนโลยี
คำตอบ: 1. การเพิ่มขึ้นของทรัพยากรหมุนเวียน
คำถาม: วิกฤตการณ์ด้านทรัพยากรเกิดจากการกระทำของมนุษย์ และส่งผลกระทบต่อคุณภาพชีวิตของมนุษย์รวมถึงการพัฒนาเศรษฐกิจและสังคมของประเทศ เนื่องจากวิกฤตการณ์นี้ส่งผลเสียต่อมนุษย์ เหตุใดมนุษย์จึงยังคงกระทำให้เกิดวิกฤตการณ์ดังกล่าว
ตัวเลือก: 1. มนุษย์ไม่รู้ว่าสิ่งที่กำลังกระทำ ก่อให้เกิดวิกฤตการณ์ดังกล่าว 2. มนุษย์เชื่อว่าธรรมชาติจะปรับสภาพแวดล้อมเข้าสู่สมดุลในที่สุด 3. มนุษย์คิดว่าทรัพยากรบนโลกนี้มีอยู่มากมาย เพียงพอที่จะสนับสนุนชีวิตความเป็นอยู่ของมนุษย์ได้ 4. มนุษย์มีความหลงใหลในวัตถุมากกว่าคุณธรรมและจริยธรรม มีความต้องการที่ฟุ้งเฟ้อในสิ่งที่ไม่จำเป็น 5. มนุษย์เชื่อว่าการกระทำของมนุษย์ไม่ใช่สาเหตุหลักที่ทำให้เกิดวิกฤตการณ์ด้านทรัพยากรและสิ่งแวดล้อม
คำตอบ: 4. มนุษย์มีความหลงใหลในวัตถุมากกว่า คุณธรรมและจริยธรรม มีความต้องการที่ฟุ้งเฟ้อในสิ่งที่ไม่จำเป็น
คำถาม: เมื่อ 14 มีนาคม 2562 จังหวัดเลยพบกับสถานการณ์และคุณภาพอากาศที่มีปริมาณฝุ่นละอองขนาดไม่เกิน 2. 5 ไมครอน ในระดับสูงและมีแนวโน้มเพิ่มขึ้นเรื่อยๆ ถึง 120 ไมโครกรัมต่อลูกบาศก์เมตร ซึ่งมีผลกระทบต่อสุขภาพประชาชนในพื้นที่จังหวัดเลยจำเป็นต้องใช้มาตรการป้องกันภัยประเภทใด เพื่อช่วยลดปริมาณฝุ่นละอองขนาดไม่เกิน 2. 5 ไมครอน
ตัวเลือก: 1. ไฟป่า 2. ภัยแล้ง 3. วาตภัย 4. แผ่นดินไหว 5. ดินโคลนถล่ม
คำตอบ: 1. ไฟป่า
คำถาม: ข้อใดเป็นกฎหมายป้องกันและอนุรักษ์หอยมือเสือของประเทศไทย
ตัวเลือก: 1. พระราชบัญญัติป่าไม้ พ. ศ. 2484 2. พระราชบัญญัติอุทยานแห่งชาติ พ. ศ. 2504 3. พระราชบัญญัติป่าสงวนแห่งชาติ พ. ศ. 2507 4. พระราชบัญญัติสงวนและคุ้มครองสัตว์ป่า พ. ศ. 2535 และ พ. ศ. 2546 (ฉบับที่ 2) 5. พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ. ศ. 2535
คำตอบ: 4. พระราชบัญญัติสงวนและคุ้มครองสัตว์ป่า พ. ศ. 2535 และ พ. ศ. 2546 (ฉบับที่ 2)
คำถาม: ลูกพะยูน “มาเรียม” ตายลงจากหลากหลายสาเหตุ ซึ่งรวมถึงขยะถุงพลาสติก องค์กรภาคเอกชนใดควรมีบทบาทโดยตรงในการดำเนินการร่วมกับองค์กรภาครัฐ
ตัวเลือก: 1. กลุ่มอนุรักษ์ป่าชายเลนบ้านเปร็ดใน 2. มูลนิธิอาสาสมัครเพื่อสังคม 3. มูลนิธิสืบ นาคะเสถียร 4. สมาคมสร้างสรรค์ไทย 5. สมาคมหยาดฝน
คำตอบ: 4. สมาคมสร้างสรรค์ไทย
คำถาม: สุนทรฝ่าฝืนคําสั่งห้ามใช้ยานพาหนะที่ก่อให้เกิดมลพิษ มีโทษปรับไม่เกิน 5,000 บาท และสมุทรฝ่าฝืนไม่ยินยอมหยุดพาหนะให้พนักงานเจ้าหน้าที่ตรวจสอบ มีโทษจำคุก 1 เดือน หรือปรับไม่เกิน 10,000 บาท หรือทั้งจำทั้งปรับ จากสถานการณ์ดังกล่าว เป็นบทกำหนดโทษของกฎหมายใด
ตัวเลือก: 1. พรบ. พัฒนาที่ดิน พ. ศ. 2551 2. กฎหมายเกี่ยวกับการจัดการขยะของประเทศไทย 3. พรบ. ส่งเสริมและรักษาคุณภาพสิ่งแวดล้อมแห่งชาติ พ. ศ. 2535 4. พรบ. การสาธารณสุข พ. ศ. 2535 และที่แก้ไขเพิ่มเติม (ฉบับที่ 2) พ. ศ. 2550 5. พรบ. รักษาความสะอาดและความเป็นระเบียบเรียบร้อยของบ้านเมือง พ. ศ. 2535
คำตอบ: 3. พรบ. ส่งเสริมและรักษาคุณภาพสิ่งแวดล้อมแห่งชาติ พ. ศ. 2535
คำถาม: ลักษณะทางภูมิศาสตร์แบบใดที่ควรปลูกพืชจำพวกหญ้าแฝก
ตัวเลือก: 1. พื้นที่พัฒนาการเกษตรและปศุสัตว์เพื่อใช้เป็นอาหารสัตว์และย่อยสลายเป็นปุ๋ยบำรุงดิน 2. พื้นที่พรุที่มีน้ำขังตลอดปีเพื่อช่วยลดความเป็นกรดในดิน 3. พื้นที่ดินร่วนที่มีความลาดชันและมีน้ำไหลผ่าน 4. พื้นที่แห้งแล้งโดยปลูกเพื่อเป็นแนวกันไฟป่า 5. พื้นที่ที่มีปัญหาดินเค็มเพื่อลดความเค็มของดิน
คำตอบ: 3. พื้นที่ดินร่วนที่มีความลาดชันและมีน้ำไหลผ่าน
คำถาม: ข้อใดหมายถึงการแกล้งดินในโครงการตามแนวพระราชดำริ
ตัวเลือก: 1. การแก้ปัญหาดินแห้ง โดยการขังน้ำไว้ในดินให้ลึกถึงระดับน้ำใต้ดิน เพื่อดึงน้ำขึ้นสู่ผิวดิน 2. การแก้ปัญหาดินเค็ม โดยขังน้ำไว้เล็กน้อยให้ระเหย เหลือแต่เกลือที่หน้าดิน แล้วจึงตักเกลือออก 3. การแก้ปัญหาดินเปรี้ยว โดยการขังน้ำและระบายน้ำสลับกันไปจนดินเปรี้ยวจัด แล้วปรับสภาพด้วยปูนขาว 4. การแก้ปัญหาดินขาดธาตุอาหาร โดยการไม่ใส่ปุ๋ย จนกระทั่งพืชทิ้งใบ ใบจะสะสมและย่อยสลายเป็นธาตุอาหาร 5. การแก้ปัญหาการชะล้างพังทลายของหน้าดิน โดยเซาะหน้าดินเป็นขั้นบันไดและปลูกพืชยึดหน้าดินไว้
คำตอบ: 3. การแก้ปัญหาดินเปรี้ยว โดยการขังน้ำและ ระบายน้ำสลับกันไปจนดินเปรี้ยวจัด แล้วปรับสภาพด้วยปูนขาว
คำถาม: การกระทำในข้อใดสอดคล้องกับแนวทางการอนุรักษ์ทรัพยากรธรรมชาติโดยการใช้ทรัพยากรธรรมชาติให้คุ้มค่า
ตัวเลือก: 1. ปิดไฟเมื่อไม่ใช้ 2. ปลูกป่าชายเลน 3. รับประทานอาหารให้หมด 4. ขยายพันธุ์พืชผักพื้นถิ่น 5. ใช้จุลินทรีย์ชีวภาพจัดศัตรูพืช
คำตอบ: 3. รับประทานอาหารให้หมด
คำถาม: นายดำตั้งใจเรียน หมั่นอ่านหนังสือ และทบทวนเนื้อหาอย่างสม่ำเสมอ เพื่อเตรียมตัวที่จะสอบเข้าเรียนแพทย์ในระดับมหาวิทยาลัย จนเข้าเรียนแพทย์ได้ตามเป้าหมายจากสถานการณ์นี้ การกระทำของดำสอดคล้องกับอริยสัจตามข้อใดบ้าง
ตัวเลือก: 1. ทุกข์ (ปัญหา) 2. สมุทัย (สาเหตุของปัญหา) 3. นิโรธ (ภาวะที่ปลอดปัญหา) 4. มรรค (วิธีการ) 5. วิริยะ (ความเพียร)
คำตอบ: 3. นิโรธ (ภาวะที่ปลอดปัญหา) 4. มรรค (วิธีการ)
คำถาม: คำกลอนสอนใจว่า “ยศและลาภหาบไปไม่ได้แน่ มีเพียงแต่ต้นทุนบุญกุศล ทรัพย์สมบัติทิ้งไว้ให้ปวงชน แม้ร่างตนเขาก็เอาไปเผาไฟ” คำกลอนข้างต้นแสดงถึงคติธรรมในวันสําคัญทางพระพุทธศาสนาวันใด
ตัวเลือก: 1. วันวิสาขบูชา 2. วันอาสาฬหบูชา 3. วันมาฆบูชา 4. วันอัฏฐมีบูชา 5. วันเข้าพรรษา
คำตอบ: 1. วันวิสาขบูชา 4. วันอัฏฐมีบูชา
คำถาม: นับแต่การรัฐประหาร พ. ศ. 2549 จนถึงปัจจุบัน ประเทศไทยมีรัฐธรรมนูญในช่วงเวลาดังกล่าว 4 ฉบับ ในระหว่างที่รัฐธรรมนูญแต่ละฉบับประกาศใช้ มักมีปัญหาการยอมรับในรัฐธรรมนูญ และปัญหาการตีความบทบัญญัติของรัฐธรรมนูญที่แตกต่างกันของกลุ่มการเมืองต่างๆ ข้อใดต่อไปนี้เป็นแนวทางแก้ไขปัญหาการเมืองดังกล่าวในวิถีประชาธิปไตย
ตัวเลือก: 1. ดื้อแพ่งและไม่ปฏิบัติตามรัฐธรรมนูญ 2. สนับสนุนการแก้ไขรัฐธรรมนูญในวิถีทางรัฐสภา 3. ให้การศึกษาและสร้างค่านิยมประชาธิปไตยแก่ประชาชนอย่างกว้างขวาง 4. เพิ่มอำนาจแก่เจ้าหน้าที่รัฐในการติดตามตรวจสอบกลุ่มคนที่วิจารณ์รัฐธรรมนูญ 5. เนรเทศผู้ที่ล้มล้างรัฐธรรมนูญและการปกครองแบบประชาธิปไตยอันมีพระมหากษัตริย์ทรงเป็นประมุข
คำตอบ: 2. สนับสนุนการแก้ไขรัฐธรรมนูญในวิถีทางรัฐสภา 3. ให้การศึกษาและสร้างค่านิยมประชาธิปไตยแก่ประชาชนอย่างกว้างขวาง
คำถาม: การดำรงชีวิตอยู่ร่วมกันในสังคมพหุวัฒนธรรมจำเป็นต้องส่งเสริมแนวทางปฏิบัติใดเพื่อการอยู่ร่วมกันอย่างสันติ
ตัวเลือก: 1. การมีอุดมการณ์ชาตินิยม 2. การยอมละทิ้งอัตลักษณ์ทางวัฒนธรรม 3. การมีความอดทนอดกลั้นต่อความแตกต่าง 4. การมีความภาคภูมิใจในอัตลักษณ์ทางชาติพันธุ์ 5. การยึดติดในหลักคำสอนของศาสนาอย่างเคร่งครัด
คำตอบ: 3. การมีความอดทนอดกลั้นต่อความแตกต่าง 4. การมีความภาคภูมิใจในอัตลักษณ์ทางชาติพันธุ์
คำถาม: ข้อใดเป็นลักษณะของตลาดกึ่งแข่งขันกึ่งผูกขาดที่มีความเหมือนกับตลาดผู้ขายน้อยราย
ตัวเลือก: 1. มีผู้ผลิตจำนวนน้อย 2. นิยมแข่งขันด้านโฆษณา 3. การเคลื่อนย้ายปัจจัยการผลิตเป็นไปอย่างเสรี 4. การเข้าและออกจากตลาดเป็นไปอย่างเสรี 5. สินค้ามีความแตกต่างกัน แต่ทดแทนกันได้
คำตอบ: 2. นิยมแข่งขันด้านโฆษณา 5. สินค้ามีความแตกต่างกัน แต่ทดแทนกันได้
คำถาม: หากกําหนดให้อัตราแลกเปลี่ยนระหว่างไทยกับฝรั่งเศสเป็นดังนี้ อัตราแลกเปลี่ยน วันที่ 30 พฤษภาคม 2562 เท่ากับ 35. 40 บาท ต่อ 1 ยูโร อัตราแลกเปลี่ยน วันที่ 30 กรกฎาคม 2562 เท่ากับ 34. 30 บาท ต่อ 1 ยูโร ข้อใดกล่าวถูกต้องเกี่ยวกับสถานการณ์ ณ วันที่ 30 กรกฎาคม 2562 
ตัวเลือก: 1. เงินยูโรอ่อนค่าลงเมื่อเทียบกับเงินบาท 2. คนยุโรปมีแนวโน้มจะเดินทางมาเที่ยวประเทศไทยมากขึ้น 3. ประเทศไทยจ่ายเงินบาทเพิ่มขึ้นเพื่อซื้อสินค้าจากยุโรป 4. ประเทศไทยมีแนวโน้มนำเข้าสินค้าจากประเทศในทวีปยุโรปมากขึ้น 5. ประเทศในทวีปยุโรปจ่ายเงินยูโรน้อยลงเพื่อซื้อสินค้าจากประเทศไทย
คำตอบ: 1. เงินยูโรอ่อนค่าลงเมื่อเทียบกับเงินบาท 3. ประเทศไทยจ่ายเงินบาทเพิ่มขึ้นเพื่อซื้อสินค้าจากยุโรป
คำถาม: ข้อใดต่อไปนี้กล่าวไม่ถูกต้องเกี่ยวกับประวัติศาสตร์ยุโรปสมัยกลาง
ตัวเลือก: 1. มหาวิทยาลัยในระยะแรกมีลักษณะเป็นสมาคมอาชีพของอาจารย์และนักศึกษา 2. วัฒนธรรมการศึกษาในมหาวิทยาลัยในยุคกลางมีลักษณะที่เรียกว่า scholasticism 3. ชนเผ่าเยอรมันตั้งถิ่นฐานในดินแดนจักรวรรดิโรมันตะวันตกเป็นครั้งแรกหลัง ค. ศ. 476 4. สันตะปาปาแต่งตั้งให้ชาร์เลอมาญเป็นจักรพรรดิแห่งจักรวรรดิโรมันตะวันตกและตะวันออก 5. มหาวิหารโกธิคเป็นผลจากการแข่งขันความมั่งคั่งทางการค้าและพลังศรัทธาทางศาสนาระหว่างเมืองต่างๆ
คำตอบ: 3. ชนเผ่าเยอรมันตั้งถิ่นฐานในดินแดนจักรวรรดิโรมันตะวันตกเป็นครั้งแรกหลัง ค. ศ. 476 4. สันตะปาปาแต่งตั้งให้ชาร์เลอมาญเป็นจักรพรรดิแห่งจักรวรรดิโรมันตะวันตก และตะวันออก
คำถาม: ข้อใดคือผลที่เกิดขึ้นตามมาจากเหตุการณ์ “กบฏบวรเดช พ. ศ. 2476”
ตัวเลือก: 1. การสละราชสมบัติของพระบาทสมเด็จพระปกเกล้าเจ้าอยู่หัว 2. การตราพระราชบัญญัติระเบียบข้าราชการพลเรือนฉบับใหม่ 3. การปฏิรูปกองทัพบกเพื่อมิให้ทหารเข้าไปมีบทบาทแทรกแซงการเมือง 4. ฐานะของรัฐบาลที่มีพระยาพหลพลพยุหเสนาเป็นนายกรัฐมนตรีมีความมั่นคงมากขึ้น 5. ความตื่นตัวของผู้นำคณะราษฎรที่จะทำให้การเมืองของประเทศสยามมีความเป็นประชาธิปไตยโดยแท้จริง
คำตอบ: 1. การสละราชสมบัติของพระบาทสมเด็จพระปกเกล้าเจ้าอยู่หัว 4. ฐานะของรัฐบาลที่มีพระยาพหลพลพยุหเสนาเป็นนายกรัฐมนตรีมีความมั่นคงมากขึ้น
คำถาม: ข้อใดกล่าวไม่ถูกต้องเกี่ยวกับปรากฏการณ์เอลนีโญในพื้นที่ต่างๆ ของโลก
ตัวเลือก: 1. ปริมาณปลาบริเวณชายฝั่งของประเทศเปรูมีจำนวนลดลงมาก 2. บริเวณชายฝั่งของประเทศเอกวาดอร์มีอุณหภูมิผิวน้ำเฉลี่ยสูงขึ้นกว่าปกติ 3. ประเทศอินโดนีเซียเกิดความแห้งแล้งมาก จนเกิดไฟป่าและภาวะมลพิษทางอากาศ 4. ประเทศไทยประสบกับปัญหาสภาพอากาศแปรปรวน มีฝนตกเพิ่มมากขึ้นในช่วงฤดูร้อน 5. ลมค้าตะวันออกบริเวณศูนย์สูตรมีกำลังแรงขึ้นทำให้อุณหภูมิพื้นผิวน้ำบริเวณชายฝั่งออสเตรเลียมีอุณหภูมิลดลง
คำตอบ: 4. ประเทศไทยประสบกับปัญหาสภาพอากาศแปรปรวน มีฝนตกเพิ่มมากขึ้นในช่วง ฤดูร้อน 5. ลมค้าตะวันออกบริเวณศูนย์สูตรมีกําลังแรงขึ้นทําให้อุณหภูมิพื้นผิวน้ำบริเวณ ชายฝั่งออสเตรเลียมีอุณหภูมิลดลง
คำถาม: ข้อใดเป็นการดำรงชีวิตอย่างเป็นมิตรกับสิ่งแวดล้อม เพื่อการพัฒนาทรัพยากรและสิ่งแวดล้อมอย่างยั่งยืน
ตัวเลือก: 1. ส่งเสริมการเที่ยวป่า และถางป่าเป็นทางเดินธรรมชาติสำหรับนักท่องเที่ยว 2. ลดจำนวนประชากรโลก ด้วยการไม่แต่งงาน หรือแต่งงานแต่ไม่ต้องการมีบุตร 3. ปลูกต้นไม้ที่บ้าน ร่วมกิจกรรมปลูกป่าชุมชน ร่วมรณรงค์การใช้พลังงานอย่างประหยัด 4. สร้างเขื่อนกักเก็บน้ำเพื่อผลิตกระแสไฟฟ้า และใช้ในช่วงเวลาที่พื้นที่ของตน ขาดแคลนน้ำ 5. แสวงหาความสุข ความพอใจในการดำเนินชีวิตตามสมควรแก่สถานะของตน ไม่ใช้สิ่งของเกินความจำเป็น
คำตอบ: 2. ลดจำนวนประชากรโลก ด้วยการไม่แต่งงาน หรือแต่งงานแต่ไม่ต้องการมีบุตร 5. แสวงหาความสุข ความพอใจในการดำเนินชีวิตตามสมควรแก่สถานะของตน ไม่ใช้สิ่งของเกินความจำเป็น
คำถาม: หลักธรรมข้อใดมีความหมายตรงกับหลักปรัชญาเศรษฐกิจพอเพียง ตามแนวพระราชดำริฯ ที่ว่า “พออยู่พอกิน” หรือ “มีชีวิตอย่างพอเพียง” มากที่สุด
ตัวเลือก: 1. กัลยาณมิตตตา คบคนดีเป็นมิตร 2. อุฏฐานสัมปทา ถึงพร้อมด้วยความหมั่น 3. สมชีวิตา มีความเป็นอยู่เหมาะสม 4. อารักขสัมปทา ถึงพร้อมด้วยการรักษา 5. สทารสันโดษ ยินดีพอใจในสามีภรรยาของตน
คำตอบ: 3. สมชีวิตา มีความเป็นอยู่เหมาะสม
คำถาม: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 ทรงพระราชทานพระบรมราโชวาทเกี่ยวกับหลักปรัชญาเศรษฐกิจพอเพียง ตอนหนึ่งมีใจความว่า “พยายามไม่ก่อความชั่วให้เป็นเครื่องทำลายตัว ทำลายผู้อื่น พยายามลด พยายามละความชั่วที่ตัวเองมีอยู่ พยายามก่อความดีให้แก่ตัวอยู่เสมอ พยายามรักษาและเพิ่มพูนความดีที่มีอยู่นั้นให้งอกงามสมบูรณ์ยิ่งขึ้น” คำพ่อสอน ประมวลพระบรมราโชวาทและพระราชดํารัสเกี่ยวกับเศรษฐกิจพอเพียง พระบรมราโชวาทข้างต้นตรงกับหลักธรรมข้อใดในทางพระพุทธศาสนามากที่สุด
ตัวเลือก: 1. ไตรลักษณ์ 2. ฆราวาสธรรม 3. นาถกรณธรรม 4. สัมปรายิกัตถะ 5. โอวาทปาฏิโมกข์
คำตอบ: 5. โอวาทปาฏิโมกข์
คำถาม: โครงการพัฒนาประเทศบางอย่างของภาครัฐที่ไม่ประสบความสำเร็จ ส่วนหนึ่งมักสืบเนื่องมาจากการมองเห็นปัญหาของภาครัฐที่ไม่ตรงกับปัญหาที่ประชาชนกำลังประสบอยู่ ส่วนใหญ่จึงมักกลายเป็นโครงการที่รัฐอยากทำให้ประชาชน ไม่ใช่เป็นโครงการที่ประชาชนต้องการอย่างแท้จริง ทำให้ประชาชนไม่ให้ความร่วมมือหรือมีส่วนร่วมกับโครงการนั้น ดังนั้น การศึกษาวิจัยเพื่อศึกษาสภาพปัญหาจึงเป็นสิ่งจำเป็นที่สุด เพราะจะทำให้ภาครัฐเข้าใจปัญหาของประชาชนได้อย่างแท้จริง เมื่อนั้นกระบวนการพัฒนาอื่นก็จะสามารถดำเนินไปได้อย่างถูกต้อง และได้รับการตอบสนองจากประชาชนเป็นอย่างดี จากข้อความข้างต้น การศึกษาวิจัยเพื่อศึกษาสภาพปัญหาตรงกับหลักอริยสัจข้อใด
ตัวเลือก: 1. ทุกข์ ความทุกข์ 2. ทุกขสมุทัย เหตุเกิดแห่งทุกข์ 3. ทุกขนิโรธ ความดับทุกข์ 4. ทุกขนิโรธคามินีปฏิปทา แนวทางที่นำไปสู่ความตับแห่งทุกข์ 5. ทุกขลักษณะ เครื่องกำหนดว่าเป็นทุกข์
คำตอบ:  1. ทุกข์ ความทุกข์
คำถาม: นายแดงไปโบสถ์ในวันอาทิตย์ ได้เข้าร่วมพิธีกรรมทางศาสนาคริสต์ โดยเริ่มด้วยการอดอาหาร 1 ชั่วโมง ก่อนร่วมพิธีสวดมนต์ จากนั้นเดินไปยืนที่โต๊ะ รับขนมปังและเหล้าองุ่นจากบาทหลวงมารับประทาน นักเรียนคิดว่า นายแดงกำลังเข้าร่วมพิธีศีลศักดิ์สิทธิ์ในข้อใด
ตัวเลือก: 1. ศีลล้างบาป 2. ศีลกำลัง 3. ศีลอภัยบาป 4. ศีลมหาสนิท 5. ศีลอนุกรม
คำตอบ: 4. ศีลมหาสนิท
คำถาม: นายดำเป็นคนมุสลิม ถ้านายดำมีเงินเก็บสะสมครบรอบปีเป็น จํานวน 2,000,000 บาท นายดำจะต้องจ่ายซะกาต (การบริจาคทรัพย์ตามศาสนบัญญัติอิสลาม) เป็นจำนวนเงินเท่าไร
ตัวเลือก: 1. 100,000 บาท 2. 50,000 บาท 3. 20,000 บาท 4. 10,000 บาท 5. 5,000 บาท
คำตอบ: 2. 50,000 บาท
คำถาม: ใครปฏิบัติไม่ถูกต้องเกี่ยวกับหลักศาสนาที่สอนให้ทุกคนเป็นคนดี
ตัวเลือก: 1. แดงเลิกฆ่าปลาสดเพื่อขายในตลาดเมื่อคิดได้ 2. ขาวเป็นพยานให้กับตำรวจจนเสียเพื่อนบ้าน 3. ฟ้ารักษากฎระเบียบเคร่งครัดจนเพื่อนเริ่มไม่ชอบ 4. เขียวตั้งใจเดินทางไปประกอบพิธีฮัจญ์สักครั้งหนึ่งในชีวิต 5. ดำจำเป็นต้องพูดกลบเกลื่อนความจริงเพราะไม่อยากมีปัญหากับแฟน
คำตอบ: 5. ดำจำเป็นต้องพูดกลบเกลื่อนความจริง เพราะไม่อยากมีปัญหากับแฟน
คำถาม: ครูให้โอวาทโดยยกหลักพุทธธรรมขึ้นมาแสดงแก่นักเรียนว่า “ต้องรู้รักสามัคคี เผื่อแผ่ แบ่งปัน ไม่เป็นคนเห็นแก่ตัว เคารพกฎเกณฑ์ทางสังคมและมีความคิดช่วยเหลือกันทำงานเพื่อความสำเร็จ” หลักพุทธธรรมที่ครูยกมาคือข้อใด
ตัวเลือก: 1. หลักไตรสิกขา เพราะ เป็นหลักการศึกษา 2. หลักอธิปไตย เพราะสร้างให้เกิดความเป็นผู้นำ 3. หลักสาราณียธรรม เพราะเกี่ยวกับการระลึกถึงกัน 4. หลักอริยวัฑฒิ เพราะการปฏิบัติหน้าที่ไปสู่ความเจริญ 5. หลักเบญจศีล-เบญจธรรม เพราะเป็นธรรมที่ไม่ควรปฏิบัติและที่ควรปฏิบัติ
คำตอบ: 3. หลักสาราณียธรรม เพราะเกี่ยวกับ การระลึกถึงกัน
คำถาม: ข้อใดคือจุดมุ่งหมายสูงสุดแห่งคำสอนของศาสนาอเทวนิยม
ตัวเลือก: 1. เป็นคนร่ำรวย 2. ได้อยู่กับพระเจ้า 3. ได้รับการยกย่อง 4. รอดพ้นจากความทุกข์ 5. เข้าสู่สวรรค์
คำตอบ: 4. รอดพ้นจากความทุกข์
คำถาม: ลักษณะสำคัญของคำสอนในศาสนา ข้อใดไม่ถูกต้อง
ตัวเลือก: 1. ความรักและการให้อภัย เป็นหัวใจแห่งปฐมเทศนาของศาสนาคริสต์ 2. ปรมาตมัน อาตมัน ชีวาตมัน โมกษะ เป็นหลักคำสอนของศาสนาฮินดู 3. อหิงสา สัตยะ อัสเตยะ พรหมจริยะ อปริครหะ เป็นอนุพรตของศาสนาเชน 4. ความไม่เที่ยง เป็นทุกข์ เป็นอนัตตา เป็นหัวใจแห่งปฐมเทศนาของศาสนาพุทธ 5. ความเสียสละ มีเมตตา รู้จักหน้าที่ ซื่อสัตย์ต่อผู้อื่น เป็นหลักจริยธรรมในศาสนาอิสลาม
คำตอบ: 4. ความไม่เที่ยง เป็นทุกข์ เป็นอนัตตา เป็นหัวใจแห่งปฐมเทศนาของศาสนาพุทธ
คำถาม: แดงฟังพระเทศน์เรื่อง เบญจศีล-เบญจธรรม รู้สึกเห็นความสำคัญของหลักธรรมหมวดนี้เป็นอย่างมาก จึงนำไปบอกต่อดำ ดำกลับบอกว่า “เอาเข้าจริง ทำไม่ได้ เพราะแค่ฆ่าสัตว์ก็เห็นกันทั่วบ้านทั่วเมือง เราก็ต้องรับประทานเนื้อสัตว์เป็นประจำ” แต่แดงยืนยันว่า “ถ้าทำไม่ได้จริงศาสนาต่างๆ คงไม่กำหนดไว้เป็นหลักคำสอน เบื้องต้นหรอก” ถ้านักเรียนเป็นแดงจะปฏิบัติตามหลักธรรมใดเพื่อส่งเสริมการ รักษาเบญจศีลข้อที่ 1
ตัวเลือก: 1. ตราเป็นกฎหมายให้มีความผิดฐานฆ่าสัตว์ตัดชีวิต 2. เลิกทานเนื้อสัตว์ให้หมด จะได้ไม่มีการฆ่าสัตว์กันต่อไป 3. สังคมไม่ยอมรับคนที่ฆ่าสัตว์ตัดชีวิตและขับออกจากชุมชนและสังคม 4. รัฐกำหนดเป็นหลักสูตรสอนการไม่ฆ่าสัตว์ในสถาบันการศึกษาอย่างต่อเนื่อง 5. ปลูกฝังอบรมจิตเมตตาต่อสรรพสัตว์จนเกิดความรักและเมตตาต่อสัตว์ทั้งหลาย
คำตอบ: 5. ปลูกฝังอบรมจิตเมตตาต่อสรรพสัตว์จนเกิดความรักและเมตตาต่อสัตว์ทั้งหลาย
คำถาม: นายแดงประสบปัญหารุมเร้าในชีวิตมากมาย จึงอยากนำหลักธรรมที่ปรากฏในวันสำคัญทางพระพุทธศาสนามาแก้ปัญหา หลักธรรมนั้นปรากฏอยู่ในวันใดชัดเจนที่สุด
ตัวเลือก: 1. วันออกพรรษา 2. วันอาสาฬหบูชา 3. วันมาฆบูชา 4. วันอัฏฐมีบูชา 5. วันเข้าพรรษา
คำตอบ: 2. วันอาสาฬหบูชา
คำถาม: เมื่อพระภิกษุในพระพุทธศาสนาทำผิดพระวินัยจะต้องแสดงอาบัติ หลักการนี้สอดคล้องกับพิธีกรรมใดในศาสนาคริสต์
ตัวเลือก: 1. ศีลล้างบาป 2. ศีลกำลัง 3. ศีลอภัยบาป 4. ศีลมหาสนิท 5. ศีลอนุกรม
คำตอบ: 3. ศีลอภัยบาป
คำถาม: ฟ้าหาเลี้ยงชีวิตด้วยการประกอบอาชีพสุจริตและไม่ใช้ชีวิตฟุ่มเฟือยในปัจจัยสี่สอดคล้องกับคติธรรมข้อใดในวันมาฆบูชามากที่สุด
ตัวเลือก: 1. อุดมการณ์ คือ ความอดทน 2. อุดมการณ์ คือ การทำเพ็ญแต่ความดี 3. หลักการ คือ การฝึกจิตให้เกิดคุณธรรม 4. วิธีการ คือ การนั่งและนอนในที่สะดวกสบาย 5. วิธีการ คือ รู้จักประมาณในอาหาร
คำตอบ: 5. วิธีการ คือ รู้จักประมาณในอาหาร
คำถาม: ข้อใดกล่าวไม่ถูกต้องเกี่ยวกับศาสนพิธีในพระพุทธศาสนา
ตัวเลือก: 1. การอบรมคุณงามความดี เป็นกุศลพิธี 2. การแสดงตนเป็นพุทธมามกะ เป็นบุญพิธี 3. การจัดงานมงคลและอวมงคล เป็นบุญพิธี 4. การถวายภัตตาหารแด่พระภิกษุ เป็นทานพิธี 5. การทำบุญบำเพ็ญกุศลในวันประเพณีต่างๆ เป็นปกิณกพิธี
คำตอบ: 2. การแสดงตนเป็นพุทธมามกะ เป็นบุญพิธี
คำถาม: ขาวเห็นความสำคัญในการศึกษา จึงได้ประกาศบอกเพื่อนทุกคนในชั้นเรียนว่า “ต่อไปนี้เราจะตั้งใจเรียนหนังสือเพื่อจะได้เป็นคนเก่งและเป็นคนดี” การประกาศของขาวนี้สอดคล้องกับเหตุการณ์ใดในวันสำคัญทางพระพุทธศาสนา
ตัวเลือก: 1. การเปล่งอาสภวาจา ในวันวิสาขบูชา 2. การแสดงโอวาทปาฏิโมกข์ ในวันมาฆบูชา 3. การแสดงธัมมจักกัปปวัตนสูตร ในวันอาสาฬหบูชา 4. การแสดงปัจฉิมโอวาท ในวันวิสาขบูชา 5. การประชุมเพลิงพุทธสรีระ ในวันอัฏฐมีบูชา
คำตอบ: 1. การเปล่งอาสภวาจา ในวันวิสาขบูชา
คำถาม: หากนักเรียนมีความประสงค์จะเวียนเทียนเพื่อถวายเป็นพุทธบูชาในวันสำคัญทางพุทธศาสนาควรทำในวันใด
ตัวเลือก: 1. วันแรม 8 ค่ำ เดือน 6 2. วันขึ้น 15 ค่ำ เดือน 7 3. วันแรม 1 ค่ำ เดือน 8 4. วันแรม 8 ค่ำ เดือน 8 5. วันขึ้น 15 ค่ำ เดือน 12
คำตอบ: 1. วันแรม 8 ค่ำ เดือน 6
คำถาม: การหมั้นจะทำได้ต่อเมื่อชายและหญิงมีอายุกี่ปีบริบูรณ์
ตัวเลือก: 1. 14 ปีบริบูรณ์ 2. 15 ปีบริบูรณ์ 3. 16 ปีบริบูรณ์ 4. 17 ปีบริบูรณ์ 5. 18 ปีบริบูรณ์
คำตอบ: 4. 17 ปีบริบูรณ์
คำถาม: นายเดชาสมรสกับนางสมศรีมีบุตรด้วยกันสองคน ชื่อนางสาวใจรัก และนางสาวมาลี นายเดชามีบิดาชื่อนายวีระซึ่งยังมีชีวิตอยู่ นายเดชาทำงานรับราชการ ส่วนนางสมศรีไม่ได้ประกอบอาชีพและไม่มีรายได้ แต่เป็นแม่บ้านคอยช่วยดูแลงานบ้านให้แก่ครอบครัว ต่อมาเมื่อนายเดชาตายมีทรัพย์สินซึ่ง ย์สินซึ่งเป็นสินสมรสเหลือเป็นจำนวน หนึ่งล้านบาทโดยไม่มีหนี้สิน นางสมศรีจะมีสิทธิในเงินที่เหลือของนายเดชาเป็นจำนวนเท่าไหร่
ตัวเลือก: 1. 1,000,000 บาท 2. 625,000 บาท 3. 500,000 บาท 4. 250,000 บาท 5. 125,000 บาท
คำตอบ: 2. 625,000 บาท
คำถาม: นายหนึ่งตกลงเช่าบ้านจากนายสองในอัตราค่าเช่าเดือนละ 10,000 บาท กำหนดเวลาเช่า 1 ปี ในวันทำสัญญาเช่า นายหนึ่งได้ชำระค่าเช่าล่วงหน้าจำนวน 2 เดือน เป็นเงิน 20,000 บาท และส่งมอบเงินจำนวน 3,000 บาท เพื่อเป็นประกันการชำระค่าเช่าในงวดต่อ ๆ ไปให้แก่นายสอง พร้อมทั้งตกลงว่าจะชดใช้เงินให้แก่นายสองทันที 4,000 บาท หากปรากฏว่าทำให้มุ้งลวดที่อยู่ในบ้านเสียหายจำนวนเงินตามข้อตกลงในสัญญาเช่า ข้อใดต่อไปนี้เป็นมัดจำ
ตัวเลือก: 1. เงิน 3,000 บาท 2. เงิน 4,000 บาท 3. เงิน 7,000 บาท 4. เงิน 10,000 บาท 5. เงิน 20,000 บาท
คำตอบ: 1. เงิน 3,000 บาท
คำถาม: นายเอกตกลงขายสวนยางพาราซึ่งเป็นที่ดินมีโฉนด ตั้งอยู่ที่อำเภอพุนพิน จังหวัดสุราษฎร์ธานีให้แก่นายโทราคาสองล้านบาท นายเอกได้ส่งมอบสวนยางพารา และแผ่นโฉนดที่ดินให้และนายโทได้ชำระเงินค่าที่ดินให้เรียบร้อยแล้ว แต่ไม่ได้จดทะเบียนโอนที่สำนักงานที่ดิน นายโทได้เข้าไปทำประโยชน์ในที่ดินมาแล้วเป็นเวลาหกปี ต่อมาทางราชการได้ตัดถนนผ่านที่ดินแปลงดังกล่าว ทำให้ราคาที่ดินขึ้นสูงมาก นายเอกต้องการเรียกที่ดินคืนจากนายโท และคืนเงินที่ได้รับไว้ให้แก่นายโท ข้อใดต่อไปนี้ถูกต้อง
ตัวเลือก: 1. นายโทต้องคืนที่ดินให้นายเอกเพราะการซื้อขายที่ดินตกเป็นโมฆะ 2. นายโทต้องคืนที่ดินให้นายเอกเพราะเป็นการซื้อที่ดินโดยสำคัญผิด 3. นายโทไม่ต้องคืนที่ดินเนื่องจากนายโทซื้อที่ดินมาโดยสุจริต 4. นายโทไม่ต้องคืนที่ดินเนื่องจากได้ครอบครองที่ดินดังกล่าวเกินกว่าห้าปีแล้ว 5. นายโทไม่ต้องคืนเพราะได้ทำประโยชน์ในที่ดินดังกล่าวเกินกว่าหนึ่งปีแล้ว
คำตอบ: 1. นายโทต้องคืนที่ดินให้นายเอกเพราะการซื้อขายที่ดินตกเป็นโมฆะ
คำถาม: เมื่อวันที่ 1 ตุลาคม 2562 นายหนึ่งหลอกขายแหวนเพชรให้แก่นางสองโดยอ้างว่าเป็นแหวนเพชรแท้ แต่ความจริงแล้วเป็นแหวนเพชรเทียม นางสองหลงเชื่อจึงตกลงซื้อแหวนเพชรดังกล่าวไว้ในราคาหนึ่งแสนบาท ต่อมาเมื่อวันที่ 1 มีนาคม 2563 นางสองรู้ว่าแหวนที่ตนซื้อมาจากนายหนึ่งเป็นแหวนเพชรเทียม นางสองประสงค์จะดำเนินคดีนายหนึ่งในความผิดฐานฉ้อโกง นางสองจะต้องมาร้องทุกข์ต่อพนักงานสอบสวนภายในวันใด
ตัวเลือก: 1. 1 มิถุนายน 2563 2. 1 ตุลาคม 2563 3. 1 มิถุนายน 2564 4. 1 ตุลาคม 2564 5. 1 ตุลาคม 2565
คำตอบ: 1. มิถุนายน 2563
คำถาม: นายหนึ่งซื้อเสื้อยืด 1 ตัวราคา 214 บาท ในราคาดังกล่าวมีภาษีมูลค่าเพิ่ม จำนวนกี่บาท
ตัวเลือก: 1. 7 บาท 2. 10 บาท 3. 14 บาท 4. 20 บาท 5. 21. 40 บาท
คำตอบ: 3. 14 บาท
คำถาม: ข้อใดกล่าวถึงสถานะของแนวคิดสิทธิมนุษยชนไม่ถูกต้อง
ตัวเลือก: 1. หลักการสากล 2. ข้อตกลงสากล 3. กฎหมายสากล 4. ชุดคุณค่าสากล 5. บรรทัดฐานสากล
คำตอบ: 3. กฎหมายสากล
คำถาม: วัฒนธรรมไทยในข้อใดที่เกี่ยวข้องกับวิถีการประกอบอาชีพ
ตัวเลือก: 1. การฟ้อนผีฟ้า 2. พิธีบายศรี ขวัญ 3. การแข่งขันเรือยาว 4. งานวันสารทเดือนสิบ 5. ประเพณีทำบุญคูนลาน 
คำตอบ: 5. ประเพณีทำบุญคูนลาน
คำถาม: ข้อใดคือแนวทางการอนุรักษ์วัฒนธรรมไทยให้คงอยู่ยั่งยืน
ตัวเลือก: 1. การยืดหยุ่นและพร้อมปรับเปลี่ยนอยู่ตลอดเวลา 2. การรักษารากเหง้าที่เป็นแก่นไว้แต่เปิดโอกาสให้มีการต่อยอด 3. การหาช่องทางในการนำต้นทุนทางวัฒนธรรมมาพลิกแพลงเป็นสินค้า 4. การเปิดรับความหลากหลายเพื่อการหลอมรวมวัฒนธรรมให้เป็นหนึ่งเดียว 5. การพยายามคงไว้ซึ่งลักษณะเฉพาะทางวัฒนธรรมเพื่อไม่ให้เกิดการบิดเบือน
คำตอบ: 2. การรักษารากเหง้าที่เป็นแก่นไว้แต่เปิดโอกาสให้มีการต่อยอด
คำถาม: ค่านิยมในข้อต่อไปนี้ข้อใดเป็นค่านิยมที่ได้รับอิทธิพลมาจากวัฒนธรรมสากล
ตัวเลือก: 1. การเคารพเชื่อฟังผู้อาวุโส 2. การร่วมแรงร่วมใจกันในชุมชน 3. การเห็นคุณค่าศักดิ์ศรีความเป็นมนุษย์ 4. การช่วยเหลือสนับสนุนกันในหมู่เครือญาติ 5. การรู้บุญคุณของธรรมชาติที่เกื้อกูลการประกอบอาชีพ
คำตอบ: 3. การเห็นคุณค่าศักดิ์ศรีความเป็นมนุษย์
คำถาม: ค่านิยมใดที่ควรได้รับการส่งเสริมเพื่อการอยู่ร่วมกันในสังคมแห่งความหลากหลาย
ตัวเลือก: 1. ความเสียสละ 2. ความพอเพียง 3. ความเพียรพยายาม 4. ความซื่อสัตย์สุจริต 5. ความอดทนอดกลั้น
คำตอบ: 5. ความอดทนอดกลั้น
คำถาม: ข้อใดกล่าวไม่ถูกต้องเกี่ยวกับความแตกต่างระหว่างรัฐเดี่ยวกับรัฐรวม
ตัวเลือก: 1. รัฐเดี่ยวมีการแบ่งอำนาจน้อยกว่ารัฐรวม 2. รัฐเดี่ยวเน้นการผนึกอำนาจมากกว่ารัฐรวม 3. รัฐเดี่ยวมีกษัตริย์เป็นประมุข รัฐรวมมีประธานาธิบดีเป็นประมุข 4. รัฐเดี่ยวมีรัฐบาลส่วนกลางที่มีอำนาจมากกว่ารัฐบาลระดับชาติของรัฐรวม 5. รัฐเดี่ยวมีโครงสร้างอำนาจเดียว รัฐรวมมีโครงสร้างอำนาจซ้อนกัน 2 ระดับ
คำตอบ: 3. รัฐเดี่ยวมีกษัตริย์เป็นประมุข รัฐรวมมีประธานาธิบดีเป็นประมุข
คำถาม: ฐานะหรือพระราชอำนาจใดของพระมหากษัตริย์ที่บ่งบอกถึงการเป็นพระมหากษัตริย์ภายใต้รัฐธรรมนูญ (constitutional monarchy)
ตัวเลือก: 1. ฐานะการเป็นพุทธมามกะและอัครศาสนูปถัมภก 2. พระราชอำนาจในการนิติบัญญัติผ่านทางรัฐสภา 3. พระราชอำนาจในการแก้ไขกฎมณเฑียรบาล 4. ฐานะการเป็นพระประมุขของรัฐ 5. ฐานะการเป็นที่เคารพสักการะ
คำตอบ: 2. พระราชอานาจในการนิติบัญญัติผ่านทางรัฐสภา
คำถาม: ความคาดหวังของประชาชนเกี่ยวกับชีวิตภายใต้ระบบการเมืองต่าง ๆ ข้อใดกล่าวถูกต้องในทางทฤษฎี
ตัวเลือก: 1. ระบบการเมืองแบบประชาธิปไตย ประชาชนได้ผลประโยชน์เสมอภาคกันทางเศรษฐกิจ สังคม และการเมือง 2. ระบบการเมืองแบบเผด็จการเบ็ดเสร็จ สวัสดิภาพและเสรีภาพของประชาชนย่อม มาก่อนความมั่นคงของรัฐ 3. ระบบการเมืองแบบอำนาจนิยม ประชาชนเคารพและปฏิบัติตามกฎหมายอย่าง สมัครใจมากกว่าระบบการเมืองแบบอื่น 4. ระบบการเมืองแบบประชาธิปไตย ประชาชนอยู่ภายใต้กฎหมายเดียวกัน ไม่มีใคร อยู่เหนือกฎหมาย 5. ระบบการเมืองแบบสังคมนิยม สิทธิเสรีภาพของประชาชนเสียงส่วนน้อยได้รับการปกป้องจากผู้ปกครองและมติเสียงข้างมาก
คำตอบ: 4. ระบบการเมืองแบบประชาธิปไตย ประชาชนอยู่ภายใต้กฎหมายเดียวกัน ไม่มีใคร อยู่เหนือกฎหมาย
คำถาม: ใช้สถานการณ์ต่อไปนี้ ตอบคําถามข้อ 31 - 32 ในสังคมที่มีลักษณะเป็นพหุนิยม แทบจะในทุกพื้นที่ไม่ว่าจะเป็นพื้นที่ของเศรษฐกิจ การเมือง วัฒนธรรม และสุนทรียะ ล้วนแล้วแต่เต็มไปด้วยความแตกต่างหลากหลาย ประกอบกับพลังโลกาภิวัตน์กำลังกัดกร่อนความสัมพันธ์ทางอำนาจแนวดิ่ง การเชื่อฟังรัฐลดน้อยลง ในสภาพนี้ ระบบอำนาจของการเมืองแบบตัวแทนนับวันก็จะยิ่งไม่สามารถสะท้อนความหลากหลายขององค์ประกอบทางสังคมออกมาได้ทั้งหมด และ ยิ่งไม่สามารถตอบสนองความต้องการของประชาชนที่มีความซับซ้อนและมีความแตกต่างหลากหลาย ในรูปของการตัดสินใจร่วมที่สังคมย่อยทุกฝ่ายเห็นพ้องต้องกันได้ สถานการณ์ที่กล่าวมานี้สะท้อนให้เห็นถึงปัญหาทางการเมือง ปัญหาใดมากที่สุด
ตัวเลือก: 1. การขาดความรับผิดชอบต่อประเทศชาติ 2. การขาดความสามัคคีและสำนึกรักชาติ 3. การขาดวินัยและไม่เคารพกฎหมายของประชาชน 4. ความไม่เพียงพอของระบอบประชาธิปไตยตัวแทน 5. ความไม่สมดุลระหว่างอํานาจของรัฐ ทุน และสังคม
คำตอบ: 4. ความไม่เพียงพอของระบอบประชาธิปไตยตัวแทน
คำถาม: ใช้สถานการณ์ต่อไปนี้ ตอบคําถามข้อ 31 - 32 ในสังคมที่มีลักษณะเป็นพหุนิยม แทบจะในทุกพื้นที่ไม่ว่าจะเป็นพื้นที่ของเศรษฐกิจ การเมือง วัฒนธรรม และสุนทรียะ ล้วนแล้วแต่เต็มไปด้วยความแตกต่างหลากหลาย ประกอบกับพลังโลกาภิวัตน์กำลังกัดกร่อนความสัมพันธ์ทางอำนาจแนวดิ่ง การเชื่อฟังรัฐลดน้อยลง ในสภาพนี้ ระบบอำนาจของการเมืองแบบตัวแทนนับวันก็จะยิ่งไม่สามารถสะท้อนความหลากหลายขององค์ประกอบทางสังคมออกมาได้ทั้งหมด และ ยิ่งไม่สามารถตอบสนองความต้องการของประชาชนที่มีความซับซ้อนและมีความแตกต่างหลากหลาย ในรูปของการตัดสินใจร่วมที่สังคมย่อยทุกฝ่ายเห็นพ้องต้องกันได้ จากสถานการณ์และสภาพปัญหาดังกล่าวข้างต้น ข้อใดเป็นแนวทางแก้ไขปัญหาที่สอดคล้องกับหลักการของระบอบประชาธิปไตย
ตัวเลือก: 1. ส่งเสริมค่านิยมความรับผิดชอบต่อสังคม 2. ขยายการมีส่วนร่วมโดยตรงของประชาชน 3. ส่งเสริมความสามัคคีและสำนึกรักชาติ 4. เพิ่มอำนาจให้แก่รัฐในการกํากับควบคุมสังคม 5. สร้างวินัยและเพิ่มบทลงโทษแก่การกระทำที่ฝ่าฝืนกฎหมาย
คำตอบ: 2. ขยายการมีส่วนร่วมโดยตรงของประชาชน
คำถาม: ข้อใดกล่าวถูกต้องเกี่ยวกับลักษณะของระบบเศรษฐกิจ
ตัวเลือก: 1. ระบบเศรษฐกิจแบบผสม รัฐบาลเป็นเจ้าของปัจจัยการผลิตทั้งหมดในประเทศแต่เอกชนมีอิสระในการเลือกบริโภคและผลิต 2. ระบบเศรษฐกิจแบบทุนนิยม เอกชนมีเสรีภาพเต็มที่ในการจัดสรรทรัพยากร และรัฐจะเข้ามาแทรกแซงในกรณีที่จำเป็นเท่านั้น 3. ระบบเศรษฐกิจแบบทุนนิยม ช่วยลดความเหลื่อมล้ำทางรายได้ เพราะเอกชนมีสิทธิเป็นเจ้าของทรัพยากรตามกฎหมาย 4. ระบบเศรษฐกิจแบบทุนนิยม เอกชนมีเสรีภาพในการดำเนินกิจกรรมได้อย่างเต็มที่แต่รัฐบาลเข้ามาแทรกแซงได้ทุกกรณี 5. ระบบเศรษฐกิจแบบวางแผนจากส่วนกลาง รัฐมีหน้าที่รักษาเสถียรภาพทางเศรษฐกิจและส่งเสริมให้เอกชนสามารถแข่งขันกันภายใต้กฎหมายที่รัฐกำหนด
คำตอบ: 2. ระบบเศรษฐกิจแบบทุนนิยม เอกชนมี เสรีภาพเต็มที่ในการจัดสรรทรัพยากร และรัฐจะเข้ามาแทรกแซงในกรณีที่จำเป็นเท่านั้น
คำถาม: ข้อใดเป็นลักษณะที่เหมือนกันของตลาดแข่งขันสมบูรณ์ และตลาดกึ่งแข่งขันกึ่งผูกขาด
ตัวเลือก: 1. การซื้อขายของตนไม่มีผลกระทบต่อตลาด ผู้ขายสามารถเข้าออกตลาดได้อย่างเสรี 2. สินค้ามีหลากหลายแต่ไม่สามารถทดแทนกันได้ ผู้ซื้อมีอำนาจในการตั้งราคาสินค้า 3. การซื้อขายของตนไม่มีผลกระทบต่อตลาด สินค้าในตลาดมีลักษณะเฉพาะที่แตกต่างกัน 4. ผู้ขายสามารถเข้าออกตลาดได้อย่างเสรี สินค้ามีหลากหลายแต่ไม่สามารถทดแทนกันได้ 5. สินค้ามีหลากหลายแต่ไม่สามารถทดแทนกันได้ ผู้ซื้อและผู้ขายไม่มีอำนาจในการตั้งราคาสินค้า
คำตอบ: 1. การซื้อขายของตนไม่มีผลกระทบต่อตลาด ผู้ขายสามารถเข้าออกตลาดได้อย่างเสรี
คำถาม: ข้อใดเป็นปัจจัยที่ทำให้ปริมาณอุปสงค์ที่มีต่อรถยนต์ส่วนบุคคลในประเทศไทยเกิดการเปลี่ยนแปลงบนเส้นอุปสงค์เส้นเดิม
ตัวเลือก: 1. ราคารถยนต์ 2. รายได้ของผู้บริโภค 3. ราคาน้ำมันเชื้อเพลิง 4. รสนิยมของผู้บริโภคที่มีต่อรถยนต์ยี่ห้อต่างๆ 5. การโฆษณาของบริษัทผู้ผลิต/จำหน่ายรถยนต์
คำตอบ: 1. ราคารถยนต์
คำถาม: หน้ากากผ้าและหน้ากากอนามัยเป็นสินค้าที่แตกต่างกัน แต่ใช้ทดแทนกันได้ ถ้าราคาสินค้าขึ้นลงได้อย่างเสรี ในช่วงที่เกิดการระบาดของเชื้อไวรัสโคโรนา (COVID -19) หากประชาชนหันมาใช้หน้ากากผ้ากันมากขึ้นแล้ว จะส่งผลอย่างไรต่อตลาดหน้ากากอนามัย
ตัวเลือก: 1. อุปทานจะลดลง และราคาจะลดลง 2. อุปทานจะเพิ่มขึ้น และราคาจะลดลง 3. อุปสงค์จะลดลง และราคาจะลดลง 4. อุปสงค์จะเพิ่มขึ้น และราคาจะลดลง 5. อุปสงค์จะคงเดิม และราคาจะเท่าเดิม
คำตอบ: 3. อุปสงค์จะลดลง และราคาจะลดลง
คำถาม: ถ้าตลาดสินค้าชนิดหนึ่ง มีอุปสงค์เป็นปกติ (เส้นอุปสงค์ทอดลงจากซ้ายไปขวา) แต่อุปทานไม่มีความยืดหยุ่นเลย (เส้นอุปทานตั้งฉากกับแกนปริมาณสินค้า) เมื่อรัฐบาลกำหนดราคาขั้นต่ำหรือราคาประกันให้กับสินค้าชนิดนี้ แต่ไม่มีมาตรการเสริมใดๆ ข้อใดเป็นผลของการกำหนดราคาขั้นต่ำตามสถานการณ์ข้างต้นที่เป็นจริงเสมอ
ตัวเลือก: 1. ผู้ขายจะขายสินค้าได้ไม่หมด 2. ปริมาณซื้อจะมากกว่าปริมาณขาย 3. ผู้ขายจะมีรายรับจากการขายเพิ่มขึ้น 4. ผู้ซื้อจะซื้อสินค้าในปริมาณที่เท่าเดิม 5. ผู้ซื้อจะได้รับผลประโยชน์มากกว่าผู้ขาย
คำตอบ: 1. ผู้ขายจะขายสินค้าได้ไม่หมด
คำถาม: ข้อใดไม่ใช่การประยุกต์ใช้เศรษฐกิจพอเพียงกับการดำเนินชีวิต
ตัวเลือก: 1. สมใจจะยึดความประหยัด ตัดทอนรายจ่ายในทุกๆ วันที่ไม่จำเป็น ลดละความฟุ่มเฟือย 2. สมศรีช่วยคุณพ่อและคุณแม่ปลูกผักไว้กินเอง บางวันมีผักมาก จะแบ่งให้เพื่อนบ้าน 3. สมหญิงชอบความทันสมัยของเทคโนโลยีมาก จะซื้อโทรศัพท์มือถือรุ่นใหม่ทุกปีเมื่อเงินโบนัสออก 4. สมศักดิ์มักจะเน้นเกี่ยวกับการประหยัดไฟฟ้าและน้ำประปา โดยจะปิดไฟ ปิดน้ำเมื่อเลิกใช้งานทุกครั้ง 5. สมชายยึดถือแนวทางการดำเนินชีวิต “ออมในวันนี้ เป็นเศรษฐีในวันหน้า” ตั้งแต่เรียนในระดับชั้นประถมศีกษา
คำตอบ: 3. สมหญิงชอบความทันสมัยของเทคโนโลยีมาก จะซื้อโทรศัพท์มือถือรุ่นใหม่ทุกปีเมื่อเงินโบนัสออก
คำถาม: ข้อใดไม่ใช่สาระสําคัญที่มีการเน้นไว้ในแผนพัฒนาเศรษฐกิจและสังคมแห่งชาติ ฉบับที่ 1 - 7 (พ. ศ. 2504 - 2544)
ตัวเลือก: 1. การลดอัตราเพิ่มของประชากร การพัฒนาที่ยั่งยืน 2. การพัฒนาวิทยาศาสตร์และเทคโนโลยี การพัฒนารัฐวิสาหกิจ 3. การขยายตัวทางเศรษฐกิจอย่างมีเสถียรภาพ การพัฒนาโดยยึดพื้นที่เป็นหลัก 4. การเร่งรัดการขยายตัวทางเศรษฐกิจ การพัฒนาโครงสร้างพื้นฐานทางเศรษฐกิจ 5. การพัฒนาที่สมดุลและเชื่อมโยงทั้งคน เศรษฐกิจ สังคม สิ่งแวดล้อม และการเมือง
คำตอบ: 5. การพัฒนาที่สมดุลและเชื่อมโยงทั้งคน เศรษฐกิจ สังคม สิ่งแวดล้อม และการเมือง
คำถาม: ข้อใดกล่าวถูกต้องเกี่ยวกับหน้าที่ของสหกรณ์
ตัวเลือก: 1. สหกรณ์ออมทรัพย์มีหน้าที่ให้สินเชื่อแก่เกษตรกร 2. สหกรณ์นิคมมีหน้าที่จัดสรรที่ดินทำกินให้แก่ผู้ประกอบอาชีพการเกษตร 3. สหกรณ์ร้านค้ามีหน้าที่เป็นตัวแทนจำหน่ายและทำการตลาดให้แก่ผลิตภัณฑ์ของชุมชน 4. สหกรณ์บริการมีหน้าที่ให้บริการด้านการติดต่อประสานงานด้านการจำหน่ายผลิตภัณฑ์แก่สมาชิก 5. สหกรณ์ประมงมีหน้าที่ให้ความรู้ด้านการส่งเสริมอาชีพประมงและจัดการข้อพิพาทระหว่างสมาชิก
คำตอบ: 2. สหกรณ์นิคมมีหน้าที่จัดสรรที่ดินทำกินให้แก่ผู้ประกอบอาชีพการเกษตร
คำถาม: โครงการ “เราเที่ยวด้วยกัน” ที่จัดขึ้นสำหรับประชาชนคนไทยในช่วงปลาย พ. ศ. 2563 เป็นเครื่องมือของนโยบายอะไรและแบบใด
ตัวเลือก: 1. การคลังแบบหดตัว 2. การเงินแบบเข้มงวด 3. การคลังแบบขยายตัว 4. การเงินแบบผ่อนคลาย 5. การท่องเที่ยวแบบผ่อนคลาย
คำตอบ: 3. การคลังแบบขยายตัว
คำถาม: ชุดของเครื่องมือของนโยบายการเงินและการคลังตามข้อใดที่ล้วนแต่ส่งผลให้เศรษฐกิจขยายตัว
ตัวเลือก: 1. เพิ่มภาษี ซื้อคืนพันธบัตร เพิ่มอัตรารับช่วงซื้อลด 2. ลดภาษี ลดการใช้จ่ายภาครัฐ ลดอัตรารับช่วงซื้อลด 3. ลดภาษี เพิ่มการใช้จ่ายภาครัฐ ซื้อคืนพันธบัตรรัฐบาล 4. เพิ่มภาษี เพิ่มการใช้จ่ายภาครัฐ ลดอัตราดอกเบี้ยมาตรฐาน 5. ลดภาษี ขายพันธบัตรรัฐบาล ลดอัตราการดำรงสินทรัพย์สภาพคล่อง
คำตอบ: 3. ลดภาษี เพิ่มการใช้จ่ายภาครัฐ ซื้อคืนพันธบัตรรัฐบาล
คำถาม: การให้บริการข่าวสารแก่คนงานและนายจ้างเพื่อให้ทราบแหล่งงาน หรือจัดตลาดนัดแรงงานเพื่อให้คนงานและนายจ้างพบกันได้สะดวกขึ้น เป็นแนวทางในการแก้ไขปัญหาการว่างงานประเภทใด
ตัวเลือก: 1. การว่างงานแฝง 2. การว่างงานชั่วคราว 3. การว่างงานตามฤดูกาล 4. การว่างงานเนื่องจากวัฏจักรเศรษฐกิจ 5. การว่างงานเนื่องจากโครงสร้างทางเศรษฐกิจ
คำตอบ: 2. การว่างงานชั่วคราว
คำถาม: ตัวแปรทางเศรษฐกิจตามข้อใดที่นิยมนำมาใช้เป็นดัชนีในการเปรียบเทียบฐานะทางเศรษฐกิจ (ความร่ํารวยระหว่างประเทศต่างๆ )
ตัวเลือก: 1. รายได้ประชาชาติ 2. รายได้เฉลี่ยต่อบุคคล 3. มูลค่าการค้าระหว่างประเทศ 4. ผลิตภัณฑ์มวลรวมภายในประเทศ 5. ร้อยละของประชากรที่อยู่เหนือเส้นความยากจน
คำตอบ: 2. รายได้เฉลี่ยต่อบุคคล
คำถาม: ปัจจัยที่ทำให้ผลิตภัณฑ์มวลรวมภายในประเทศที่แท้จริง (Real GDP) มีมูลค่าต่างจากผลิตภัณฑ์มวลรวมภายในประเทศที่เป็นตัวเงิน (Nominal GDP) คืออะไร
ตัวเลือก: 1. ค่าเสื่อมราคา 2. ภาษีทางอ้อม 3. อัตราเงินเฟ้อ 4. การส่งออกสุทธิ 5. อัตราแลกเปลี่ยนเงินตรา
คำตอบ: 3. อัตราเงินเฟ้อ
คำถาม: ความแตกต่างกันตามข้อใดไม่ใช่ปัจจัยหรือสาเหตุที่ทำให้แต่ละประเทศต้องหันมาทำการค้าขายกัน
ตัวเลือก: 1. ศาสนาและวัฒนธรรม 2. สภาพทางภูมิศาสตร์ 3. ต้นทุนในการผลิตสินค้า 4. ชนิดและปริมาณของทรัพยากร 5. ความรู้และความสามารถในการผลิต
คำตอบ: 1. ศาสนาและวัฒนธรรม
คำถาม: ถ้าอัตราแลกเปลี่ยน ณ วันที่ 1 กรกฎาคม 2561 เท่ากับ 1 เหรียญดอลลาร์สหรัฐ ต่อ 32 บาท และอัตราแลกเปลี่ยน ณ วันที่ 1 กรกฎาคม 2563 เท่ากับ 1 เหรียญดอลลาร์สหรัฐต่อ 30 บาท ข้อใดถูกต้อง
ตัวเลือก: 1. ผู้ส่งออกไทยส่งสินค้าได้เพิ่มขึ้น 2. นักท่องเที่ยวไทยเดินทางไปสหรัฐอเมริกาน้อยลง 3. ประเทศไทยมีการค้ากับประเทศสหรัฐอเมริกามากขึ้น 4. นักท่องเที่ยวจากสหรัฐอเมริกาเดินทางมาเที่ยวไทยน้อยลง 5. นักท่องเที่ยวจากสหรัฐอเมริกาเดินทางไปเที่ยวประเทศอื่นที่มีค่าเงินแข็งกว่าประเทศไทยแทน
คำตอบ: 4. นักท่องเที่ยวจากสหรัฐอเมริกาเดินทางมาเที่ยวไทยน้อยลง
คำถาม: เมื่อเกิดวิกฤตเศรษฐกิจกับประเทศใดประเทศหนึ่ง รัฐบาลประเทศนั้นสามารถ ขอกู้เงินจากองค์การระหว่างประเทศในข้อใด
ตัวเลือก: 1. UN 2. IMF 3. WTO 4. WHO 5. AEC
คำตอบ: 2. IMF
คำถาม: เหตุการณ์ในประวัติศาสตร์ไทยข้อใดที่ไม่สามารถระบุปีที่เกิดเหตุเป็น “รัตนโกสินทร์ศก” ได้
ตัวเลือก: 1. สงครามเก้าทัพ 2. การออกพระราชบัญญัติเกณฑ์ทหารครั้งแรก 3. พระบาทสมเด็จพระจุลจอมเกล้าเจ้าอยู่หัวเสด็จประพาสยุโรปครั้งแรก 4. การอัญเชิญพระพุทธมหามณีรัตนปฏิมากร (พระแก้วมรกต) มาจากนครเวียงจันทน์ 5. การเยือนประเทศไทยอย่างเป็นทางการของประธานาธิบดี ลินคอน บี จอห์นสันแห่งสหรัฐอเมริกาและภริยา
คำตอบ: 4. การอัญเชิญพระพุทธมหามณีรัตนปฏิมากร (พระแก้วมรกต) มาจากนครเวียงจันทน์
คำถาม: จดหมายเหตุฟานฟลีต (จดหมายเหตุวันวลิต) ไม่สามารถใช้เป็นหลักฐานในการศึกษาประเด็นใดในประวัติศาสตร์ไทยได้
ตัวเลือก: 1. พระราชประวัติสมเด็จพระเจ้าปราสาททอง 2. เหตุการณ์ทางการเมืองในสมัยราชวงศ์สุโขทัย 3. ความสัมพันธ์ระหว่างอาณาจักรอยุธยากับฮอลันดา 4. ความสัมพันธ์กับฝรั่งเศสในสมัยราชวงศ์ปราสาททอง 5. สภาพของราชอาณาจักรสยามในคริสต์ศตวรรษที่ 17
คำตอบ: 4. ความสัมพันธ์กับฝรั่งเศสในสมัยราชวงศ์ปราสาททอง
คำถาม: โบราณสถานในประเทศไทยข้อใดมีความเกี่ยวข้องกับอาณาจักรกัมพูชา โบราณมากที่สุด
ตัวเลือก: 1. พระบรมธาตุนครศรีธรรมราช 2. ปรางค์สามยอด จังหวัดลพบุรี 3. พระบรมธาตุไชยา จังหวัดสุราษฎร์ธานี 4. วัดไชยวัฒนาราม จังหวัดพระนครศรีอยุธยา 5. พระปรางค์วัดอรุณราชวราราม กรุงเทพมหานคร
คำตอบ: 2. ปรางค์สามยอด จังหวัดลพบุรี
คำถาม: ข้อใดไม่ใช่ความสำคัญของ แม่น้ำเจ้าพระยาในประวัติศาสตร์ไทย ก่อนพุทธศตวรรษที่ 24
ตัวเลือก: 1. เส้นทางเดินทัพ 2. เส้นทางลำเลียงและขนส่งสินค้า 3. การประกอบโบราณราชประเพณี 4. แหล่งที่ตั้งถิ่นฐานบ้านเรือนของคนไทย 5. การป้องกันภัยคุกคามจากจักรวรรดินิยมตะวันตก
คำตอบ: 5. การป้องกันภัยคุกคามจากจักรวรรดินิยมตะวันตก
คำถาม: ข้อใดคือสิ่งที่เกิดขึ้นจากการเสด็จพระราชดําเนินประพาสยุโรปครั้งที่ 2 ของพระบาทสมเด็จพระจุลจอมเกล้าเจ้าอยู่หัว
ตัวเลือก: 1. พระบรมรูปทรงม้า 2. เครื่องราชอิสริยาภรณ์ไทย 3. ศาลาว่าการกระทรวงกลาโหม 4. พระที่นั่งจักรีมหาปราสาท ในพระบรมมหาราชวัง 5. พระอุโบสถวัดนิเวศธรรมประวัติ อำเภอบางปะอิน จังหวัดพระนครศรีอยุธยา
คำตอบ: 1. พระบรมรูปทรงม้า
คำถาม: ปัจจัยในข้อใดมีความสำคัญน้อยที่สุดต่อการธำรงรักษาพระราชอำนาจและเสถียรภาพแห่งราชบัลลังก์ของพระมหากษัตริย์ในสมัยอยุธยาและต้นรัตนโกสินทร์
ตัวเลือก: 1. ไพร่หลวงและกำลังทหาร 2. การยอมรับจากราษฎรในแผ่นดิน 3. บทบาทของพระสงฆ์และพราหมณ์ 4. พระราชวงศ์และข้าราชการที่ใกล้ชิดและไว้วางพระทัยได้ 5. พระปรีชาสามารถและความเข้มแข็งของพระมหากษัตริย์แต่ละพระองค์
คำตอบ: 2. การยอมรับจากราษฎรในแผ่นดิน
คำถาม: ข้อใดคือหลักฐานที่สะท้อนยุคประวัติศาสตร์ได้ดีที่สุด
ตัวเลือก: 1. แท่นพิมพ์ 2. เข็มเย็บผ้า 3. ภาพแกะสลัก 5. บ้านเรือนของประชาชน 4. รถศึกเทียมม้า
คำตอบ: 1. แท่นพิมพ์
คำถาม: ข้อใดกล่าวไม่ถูกต้องเกี่ยวกับแหล่งอารยธรรมยุคโบราณของโลก 
ตัวเลือก: 1. การคมนาคมทางน้ำเป็นการคมนาคมที่เก่าแก่เรียบง่าย 2. ศูนย์กลางของอารยธรรมมักอยู่ที่ที่ราบลุ่มแม่น้ำสายใหญ่ 3. วิถีชีวิตของมนุษย์ขึ้นอยู่กับการเกษตรกรรม การเลี้ยงสัตว์ 4. ในแต่ละอารยธรรมมีระบบชลประทานในการจัดการแหล่งน้ำไว้ใช้ภายในพื้นที่ของตนเอง 5. ประชาชนประสบปัญหาในการดำรงชีวิตเพราะไม่ปรับวิถีชีวิตของตัวเองให้เข้ากับทรัพยากรในพื้นที่
คำตอบ: 5. ประชาชนประสบปัญหาในการดำรงชีวิตเพราะไม่ปรับวิถีชีวิตของตัวเองให้เข้ากับทรัพยากรในพื้นที่
คำถาม: ข้อใดคือสิ่งที่อารยธรรมอินเดียเรียนรู้แลกเปลี่ยนทางวัฒนธรรมกับ อารยธรรมกรีก
ตัวเลือก: 1. การตั้งมหาวิทยาลัย 2. การทำเหรียญกษาปณ์ 3. ยุทธวิธีการรบบนหลังม้า 4. ประติมากรรมเสมือนจริง 5. การแข่งขันกีฬาโอลิมปิกสมัยโบราณ
คำตอบ: 2. การทำเหรียญกษาปณ์ 4. ประติมากรรมเสมือนจริง
คำถาม: ข้อใดกล่าวไม่ถูกต้องเกี่ยวกับลัทธิจักรวรรดินิยม
ตัวเลือก: 1. มิชชันนารีเป็นส่วนหนึ่งของแนวคิดภาระของคนผิวขาว 2. นายทุนยุโรปสะสมทุนจนต้องการนำกำไรไปลงทุนในประเทศอื่น 3. การปฏิวัติอุตสาหกรรมทำให้ยุโรปต้องการวัตถุดิบเพื่อป้อนโรงงาน 4. การมีอาณานิคมเป็นเครื่องแสดงถึงความยิ่งใหญ่ของประเทศของตน 5. ชาติในยุโรปมุ่งเน้นในเรื่องมนุษยธรรมให้ความช่วยเหลือประเทศที่ด้อยกว่า
คำตอบ: 5. ชาติในยุโรปมุ่งเน้นในเรื่องมนุษยธรรมให้ความช่วยเหลือประเทศที่ด้อยกว่า
คำถาม: พืชชนิดใดที่เกี่ยวข้องกับการเติบโตของอุตสาหกรรมมากที่สุด
ตัวเลือก: 1. ยาสูบ 2. มันฝรั่ง 3. ข้าวโพด 4. ยางพารา 5. เครื่องเทศ
คำตอบ: 4. ยางพารา
คำถาม: ข้อใดต่อไปนี้กล่าวถูกต้อง
ตัวเลือก: 1. สตรีสามัญชนในอารยธรรมอียิปต์โบราณไม่สามารถรับมรดกและประกอบธุรกิจของตนเองได้ 2. ประมวลกฎหมายของพระจักรพรรดิจัสติเนียนตราขึ้นเพื่อยุติการต่อสู้ระหว่างชนชั้นในกรุงโรม 3. มหากาพย์อิเลียดของโฮเมอร์สะท้อนค่านิยมการยึดมั่นในปรัชญาเหตุผลนิยมของชาวกรีกเป็นสำคัญ 4. การเผยแผ่ศาสนาเป็นปัจจัยหลักของการแพร่กระจายอารยธรรมตัวอักษรในโลกตะวันตกยุคโบราณ 5. มหากาพย์อีเนียดของเวอร์จิลเขียนตํานานกำเนิดของกรุงโรมขึ้นใหม่ให้มีความสัมพันธ์กับอารยธรรมกรีก
คำตอบ: 5. มหากาพย์อีเนียดของเวอร์จิลเขียนตำนาน กำเนิดของกรุงโรมขึ้นใหม่ให้มีความสัมพันธ์กับอารยธรรมกรีก
คำถาม: ข้อใดต่อไปนี้กล่าวไม่ถูกต้องเกี่ยวกับประวัติศาสตร์ยุคกลางของยุโรป
ตัวเลือก: 1. คริสต์ศาสนาเป็นสถาบันสำคัญในการสืบต่อและรักษาอารยธรรมคลาสสิคไว้ 2. การอุทิศตนเพื่อสตรีที่รักถือเป็นคุณค่าและเกียรติยศของอัศวินตามหลักการวีรคติ 3. ศาสนจักรที่กรุงโรมเป็นองค์กรที่มีเอกภาพตลอดยุคกลางจนถึงต้นคริสต์ศตวรรษที่ 16 4. ศาสนจักรใช้การตัดขาดศาสนาทั้งชุมชน (interdiction) เพื่อต่อสู้เชิงอำนาจกับฝ่ายอาณาจักร 5. การรุกรานของพวกไวกิ้งส่งผลให้เกิดการสร้างอิทธิพลของขุนนางท้องถิ่นภายในจักรวรรดิแฟรงก์
คำตอบ: 3. ศาสนจักรที่กรุงโรมเป็นองค์กรที่มีเอกภาพ ตลอดยุคกลางจนถึงต้นคริสต์ศตวรรษที่ 16
คำถาม: ทฤษฎีสัญญาประชาคมของนักปรัชญาการเมืองคนใดต่อไปนี้ที่ส่งเสริมระบอบสมบูรณาญาสิทธิราชย์
ตัวเลือก: 1. จอห์น ล็อค 2. ฌอง โบแดง 3. โทมัส ฮอบส์ 4. มองเตสกิเออร์ 5. นิโคโล มาคอาเวลลี
คำตอบ: 3. โทมัส ฮอบส์
คำถาม: ข้อใดต่อไปนี้แสดงถึงแนวคิดชาตินิยมก่อนการปฏิวัติยุโรปใน ค. ศ. 1848
ตัวเลือก: 1. คไประกาศอิสรภาพของชาวอาณานิคมอเมริกันจากรัฐบาลอังกฤษใน ค. ศ. 1776 2. กองทัพของพ่อค้าอิตาลีเข้ายึดครองกรุงคอนสแตนติโนเปิลในสงครามครูเสด ครั้งที่ 4 3. ผลงานการประพันธ์ดนตรีแนวจินตนิยมของเฟรเดอริก โชแปง นักเปียโนชาวโปแลนด์ 4. การให้การคุ้มครองของเจ้าครองแคว้นแซกโซนีต่อมาร์ติน ลูเธอร์ในช่วงการปฏิรูปคริสต์ศาสนา 5. ขุนนางท้องถิ่นชาวเยอรมันในยุคกลางร่วมมือกับพระจักรพรรดิในการคานอำนาจพระสันตะปาปา
คำตอบ: 3. ผลงานการประพันธ์ดนตรีแนวจินตนิยม ของเฟรเดอริก โชแปง นักเปียโนชาวโปแลนด์
คำถาม: นโยบายต่างประเทศในข้อใดต่อไปนี้มีสาระสําคัญคล้ายคลึงกับนโยบาย “Splendid Isolation” ของอังกฤษในคริสต์ศตวรรษที่ 19
ตัวเลือก: 1. ลัทธิมอนโร (Monroe Doctrine) 2. ลัทธิทรูแมน (Truman Doctrine) 3. แผนการชลีฟเฟิน (Schlieffen Plan) 4. นโยบายรอมชอม (Appeasement Policy) 5. การอยู่ร่วมกันอย่างสันติ (Peaceful Co-existence)
คำตอบ: 1. ลัทธิมอนโร (Monroe Doctrine)
คำถาม: ข้อใดกล่าวถึงลักษณะภูมิประเทศไม่ถูกต้อง
ตัวเลือก: 1. แก่ง (Rapid) เกิดจากการกระทำของแม่น้ำ 2. เซิร์ก (Cirque) เกิดจากการกระทำของธารน้ำแข็ง 3. เขาโดดในทะเลทราย (Inselberg) เกิดจากการกระทำของลม 4. เนินทราย (Sand dune) เกิดจากการกระทำของคลื่นและกระแสน้ำชายฝั่ง 5. เนินตะกอนน้ำพารูปพัด (Alluvial Fan) เกิดจากการกระทำของแม่น้ำ
คำตอบ: 4. เนินทราย (Sand dune) เกิดจากการ กระทำของคลื่นและกระแสน้ำชายฝั่ง
คำถาม: ข้อใดกล่าวไม่ถูกต้องเกี่ยวกับภูมิอากาศแบบมรสุมเขตร้อน
ตัวเลือก: 1. พืชพรรณธรรมชาติที่สำคัญ คือ ป่าดิบชื้น 2. มีอากาศที่ร้อนและชุ่มชื้นตลอดปี 3. พืชเศรษฐกิจที่สำคัญ คือ ข้าวฟ่าง 4. พบได้ในบางส่วนของประเทศอินเดีย 5. เกี่ยวข้องกับการพัดผ่านของลมประจำปี
คำตอบ: 1. พืชพรรณธรรมชาติที่สำคัญ คือ ป่าดิบชื้น
คำถาม: ป่าไม้ผลัดใบผสมที่พบในภูมิประเทศที่มีระดับสูงจากน้ำทะเลปานกลางจนถึงระยะประมาณ 1,000 เมตร มีช่วงแล้งประมาณ 6 เดือน เป็นป่าชนิดใด
ตัวเลือก: 1. ป่าพรุ 2. ป่าดิบเขา 3. ป่าสนเขา 4. ป่าละเมาะ 5. ป่าเบญจพรรณ
คำตอบ: 5. ป่าเบญจพรรณ
คำถาม: ข้อใดไม่เกี่ยวข้องกับกระบวนการแปรสัณฐาน
ตัวเลือก: 1. การเกิดรอยเลื่อน 2. การเกิดแผ่นดินไหว 3. การเกิดภูเขาไฟปะทุ 4. การเกิดถ้ำหินปูนบริเวณชายฝั่ง 5. การเกิดชั้นหินคดโค้งรูปประทุน
คำตอบ: 4. การเกิดถ้ำหินปูนบริเวณชายฝั่ง
คำถาม: มาตราฟูจิตะ (F-Scale) เป็นมาตราวัดความรุนแรงของภัยพิบัติใด
ตัวเลือก: 1. ไฟป่า 2. สึนามิ 3. แผ่นดินไหว 4. พายุทอร์นาโด 5. การปะทุของภูเขาไฟ
คำตอบ: 4. พายุทอร์นาโด
คำถาม: ข้อใดกล่าวถูกต้องเกี่ยวกับแผ่นดินไหว ภูเขาไฟปะทุ และสึนามิ
ตัวเลือก: 1. ภูเขาไฟที่ปะทุรุนแรงที่สุด คือ การปะทุแบบสตรอมโบเลียน 2. พื้นที่ด้านตะวันออกของทวีปอเมริกาเหนือเป็นพื้นที่เสี่ยงสูงต่อภัยสึนามิ 3. สึนามิครั้งรุนแรงที่ส่งผลต่อประเทศไทยเมื่อ พ. ศ. 2547 มีสาเหตุจากภูเขาไฟ ใต้น้ำปะทุรุนแรง ที่บริเวณของเกาะสุมาตรา 4. ภูเขาไฟที่มีพลังกระจายอยู่ทั่วโลก มีความหนาแน่นอยู่บริเวณแนวชนกันของเปลือกโลกบริเวณชายฝั่งตะวันออกของทวีปอเมริกาใต้ 5. บริเวณที่มีการเคลื่อนที่ของเปลือกโลกและการปะทุของภูเขาไฟบนพื้นดินทำให้เกิดแผ่นดินไหว หากเกิดที่ใต้ท้องทะเลจะทำให้เกิดสึนามิ
คำตอบ: 5. บริเวณที่มีการเคลื่อนที่ของเปลือกโลกและการปะทุของภูเขาไฟบนพื้นดินทำให้เกิดแผ่นดินไหว หากเกิดที่ใต้ท้องทะเลจะทำให้เกิดสึนามิ
คำถาม: เครื่องมือใดสามารถนำมาใช้ในการติดตามการเปลี่ยนแปลงโครงสร้างประชากรในระดับประเทศ
ตัวเลือก: 1. พีระมิดประชากร 2. อัตราการย้ายถิ่น 3. แผนที่การกระจายประชากร 4. ความหนาแน่นประชากรเชิงเลขคณิต 5. รายงานสถิติจำนวนประชากรและบ้าน
คำตอบ: 1. พีระมิดประชากร
คำถาม: ภูมิภาคใดมีความหนาแน่นประชากรน้อยที่สุด
ตัวเลือก: 1. ภูมิภาคยุโรป 2. ภูมิภาคเอเชีย 3. ภูมิภาคอเมริกาใต้ 4. ภูมิภาคอเมริกาเหนือ 5. ภูมิภาคออสเตรเลียและโอเชียเนีย
คำตอบ: 5. ภูมิภาคออสเตรเลียและโอเชียเนีย
คำถาม: ทวีปอเมริกาเหนือมีรูปแบบการตั้งถิ่นฐานในลักษณะใดที่ทำให้เกิดความสะดวกในการเข้าถึงกิจกรรมทางเศรษฐกิจและการปกครอง
ตัวเลือก: 1. การตั้งถิ่นฐานแบบรวมกลุ่ม 2. การตั้งถิ่นฐานแบบแนวยาว 3. การตั้งถิ่นฐานแบบวงกลม 4. การตั้งถิ่นฐานแบบตารางกริด 5. การตั้งถิ่นฐานแบบมีกําแพงล้อมรอบ
คำตอบ: 4. การตั้งถิ่นฐานแบบตารางกริด
คำถาม: พืชชนิดใดเหมาะสมที่จะปลูกได้ในบริเวณที่มีฝนตกสม่ำเสมอตลอดปี มีความชื้นสูง แสงแดดจัด และมีปริมาณฝนเฉลี่ยประมาณ 1,800-2,000 มิลลิเมตรต่อปี
ตัวเลือก: 1. ฝ้าย 2. ข้าวเจ้า 3. ข้าวสาลี 4. ยางพารา 5. ปาล์มน้ำมัน
คำตอบ: 5. ปาล์มน้ำมัน
คำถาม: ข้อใดเป็นดินที่เหมาะกับการทำการเกษตร
ตัวเลือก: 1. ดินตื้น 2. ดินเปรี้ยว 3. ดินร่วนซุย 4. ดินอินทรีย์ 5. ดินเหมืองแร่ร้าง
คำตอบ: 3. ดินร่วนซุย
คำถาม: ข้อใดไม่ใช่ผลกระทบจากการสูญเสียความหลากหลายทางชีวภาพ
ตัวเลือก: 1. ขาดพืชและสัตว์ที่ใช้ในการผลิตยารักษาโรค 2. พืชผลการเกษตรถูกทำลายมากขึ้น เนื่องจากการใช้สารเคมีกำจัดแมลง ซึ่งรวมถึงแมลงที่ช่วยกำจัดศัตรูพืช 3. ขาดแคลนวัตถุดิบเพื่อการผลิตและปัจจัยที่จำเป็นต่อการดำรงชีวิตของมนุษย์ 4. การถ่ายทอดทางพันธุกรรมขาดตอน นำไปสู่การสูญเสียสายพันธุ์ชีวิตทั้งระบบ 5. ศักยภาพในการอยู่รอดของสายพันธุ์ที่เหลืออยู่เพิ่มขึ้น เนื่องจากไม่ต้องต่อสู้แย่งชิงอาหาร
คำตอบ: 5. ศักยภาพในการอยู่รอดของสายพันธุ์ที่เหลืออยู่เพิ่มขึ้น เนื่องจากไม่ต้องต่อสู้แย่งชิงอาหาร
คำถาม: ข้อใดถูกต้องตามลำดับขั้นตอนการจัดการภัยพิบัติของภาครัฐ
ตัวเลือก: 1. มีการเตือนภัย แจกอาหารเครื่องนุ่งห่ม จัดเตรียมที่พักชั่วคราว 2. สํารวจเขตพื้นที่เสี่ยงภัยพิบัติ เก็บกวาดสิ่งปรักหักพัง ฝึกซ้อมการหนีภัย 3. เตรียมหน่วยกู้ชีพ จัดตั้งหน่วยงานเพื่อศึกษาและพยากรณ์ ซ่อมแซมบ้านเรือน 4. สร้างจิตสำนึกให้ประชาชน ประชาสัมพันธ์ข้อมูลที่ถูกต้อง จัดสรรงบประมาณ ช่วยเหลือฟื้นฟู 5. หน่วยกู้ชีพพร้อมปฏิบัติงาน วางระบบผังเมืองรองรับภัยพิบัติ เตรียมอาหาร และนำดื่มทีเพียงพอ
คำตอบ: 4. สร้างจิตสำนึกให้ประชาชนประชาสัมพันธ์ข้อมูลที่ถูกต้องจัดสรรงบประมาณช่วยเหลือฟื้นฟู
คำถาม: ข้อใดไม่ใช่แนวทาง 7R การจัดการทรัพยากรธรรมชาติเพื่อนำไปสู่เป้าหมายของ SDG 6 ซึ่งมุ่งสร้างหลักประกันให้มีน้ำใช้อย่างยั่งยืน
ตัวเลือก: 1. ใช้พลังงานน้ำเป็นพลังงานทดแทน 2. พัฒนาเทคโนโลยีการกลั่นน้ำเค็มเป็นน้ำจืด 3. ฟื้นฟูคุณภาพน้ำก่อนปล่อยลงสู่แหล่งน้ำธรรมชาติ 4. สร้างความร่วมมือกับชุมชนทำระบบชลประทานในพื้นที่ 5. พัฒนาเทคโนโลยีทางการเกษตรที่ใช้น้ำน้อยในการเพาะปลูก
คำตอบ: 2. พัฒนาเทคโนโลยีการกลั่นน้ำเค็มเป็นน้ำจืด
คำถาม: บุคคลใดดำเนินการตามอนุสัญญาว่าด้วยความหลากหลายทางชีวภาพ
ตัวเลือก: 1. แดงป้องกันการขยายตัวของพื้นที่การเกษตรในป่าพรุ 2. ดำจัดทำรายงานการส่งออกสัตว์และพืชป่าของจังหวัด 3. เขียวตั้งสวนพฤกษศาสตร์เพื่อป้องกันการสูญเสียของระบบนิเวศ 4. ขาวลดการใช้สารซีเอฟซีที่เป็นสาเหตุสำคัญของการทำลายชั้นโอโซน 5. ฟ้ากำจัดกากของเสียด้วยการนำมาใช้เป็นวัตถุดิบของอุตสาหกรรมประเภทอื่น
คำตอบ: 3. เขียวตั้งสวนพฤกษศาสตร์เพื่อป้องกัน การสูญเสียของระบบนิเวศ
คำถาม: ข้อใดไม่ใช่มาตรการจูงใจในการจัดการสิ่งแวดล้อมในชุมชน
ตัวเลือก: 1. สนับสนุนเงินทุนในระยะยาวในการหาพันธุ์ไม้เพื่อปลูกป่า 2. กำหนดเกณฑ์ที่เหมาะสมในการส่งเสริมคุณภาพสิ่งแวดล้อม 3. ลดหย่อนภาษีให้กับหน่วยงานที่ส่งเสริมการปลูกป่าเศรษฐกิจ 4. ใช้เครื่องมือทางเศรษฐศาสตร์ในการจัดการทรัพยากรธรรมชาติ 5. จัดตั้งกองทุนรักษาคุณภาพสิ่งแวดล้อมให้ดําเนินงานอย่างมีประสิทธิภาพ
คำตอบ: 2. กำหนดเกณฑ์ที่เหมาะสมในการส่งเสริมคุณภาพสิ่งแวดล้อม
คำถาม: ข้อใดเป็นลักษณะร่วมของศาสดาในแต่ละศาสนา
ตัวเลือก: 1. มีเมตตามุ่งหวังประโยชน์สุขของทุกคน 2. บําเพ็ญทุกกรกิริยาเพื่อการบรรลุธรรมสูงสุด 3. มีอภินิหารรักษาคนป่วยให้หายจากโรค 4. บัญญัติคำสั่งสอนเพื่อพัฒนาศาสนิก 5. สั่งสอนศาสนิกให้เข้าถึงชีวิตนิรันดร์ในแดนพระผู้เป็นเจ้า
คำตอบ: 1. มีเมตตามุ่งหวังประโยชน์สุขของทุกคน 4. บัญญัติคำสั่งสอนเพื่อพัฒนาศาสนิก
คำถาม: ข้อใดไม่ใช่คติธรรมที่เกี่ยวข้องกับวันสำคัญทางพระพุทธศาสนา 
ตัวเลือก: 1. มัชฌิมาปฏิปทา 2. อริยสัจ 3. อธิปไตย 4. โอวาทปาฏิโมกข์ 5. โลกธรรม
คำตอบ: 3. อธิปไตย 5. โลกธรรม
คำถาม: ข้อใดกล่าวถึงความหมายของวัฒนธรรมได้ถูกต้อง
ตัวเลือก: 1. เป็นจารีตวิถีและความเชื่อที่อยู่ในชีวิตประจำวันซึ่งสมาชิกทุกคนต้องเคารพศรัทธา 2. เป็นลักษณะเฉพาะของสังคมหนึ่งๆ ซึ่งเป็นหลักยึดเปลี่ยนแปลงได้ยาก 3. เป็นระเบียบแบบแผนในการปฏิบัติตนร่วมกันของคนในสังคมหนึ่ง ๆ 4. เป็นกฎกติกาทางสังคมที่ใช้เป็นบรรทัดฐานในการควบคุมทางสังคม 5. เป็นพฤติกรรมร่วมที่สังคมให้คุณค่าและสืบทอดส่งต่อจากรุ่นสู่รุ่น
คำตอบ: 3. เป็นระเบียบแบบแผนในการปฏิบัติตนร่วมกันของคนในสังคมหนึ่ง ๆ 5. เป็นพฤติกรรมร่วมที่สังคมให้คุณค่าและสืบทอดส่งต่อจากรุ่นสู่รุ่น
คำถาม: ข้อใดกล่าวถึงสถาบันการเมืองในรูปแบบการปกครองตามระบอบประชาธิปไตยได้ถูกต้อง
ตัวเลือก: 1. สถาบันนิติบัญญัติต้องเป็นระบบ 2 สภา 2. สถาบันตุลาการต้องใช้อำนาจเป็นอิสระจากฝ่ายบริหาร 3. สถาบันประมุขของรัฐต้องมาจากการเลือกตั้งของประชาชน 4. สถาบันระบบราชการต้องเป็นอิสระจากอำนาจบังคับบัญชาของรัฐบาล 5. สถาบันบริหารต้องมีที่มาจากการเลือกตั้งโดยตรง หรือยึดโยงกับประชาชน
คำตอบ: 2. สถาบันตุลาการต้องใช้อำนาจเป็นอิสระจากฝ่ายบริหาร 5. สถาบันบริหารต้องมีที่มาจากการเลือกตั้งโดยตรงหรือยึดโยงกับประชาชน
คำถาม: เมื่อรัฐบาลประกาศขึ้นค่าแรงขั้นต่ำ ข้อใดกล่าวถูกต้องเกี่ยวกับผลที่เกิดขึ้นในตลาดแรงงาน
ตัวเลือก: 1. ค่าจ้างจะปรับตัวเข้าสู่ดุลยภาพในระยะยาว 2. ไม่ส่งผลต่อการเปลี่ยนแปลงในตลาดแรงงาน 3. การว่างงานลดลง และเกิดอุปสงค์ส่วนเกินเพิ่มขึ้น 4. แรงงานจะว่างงานมากขึ้น และเกิดอุปทานส่วนเกินเพิ่มขึ้น 5. ระดับค่าจ้างใหม่จะเท่ากับอัตราค่าจ้างขั้นต่ำ ไม่สามารถปรับตัวได้
คำตอบ: 4. แรงงานจะว่างงานมากขึ้น และเกิดอุปทานส่วนเกินเพิ่มขึ้น 5. ระดับค่าจ้างใหม่จะเท่ากับอัตราค่าจ้างขั้นต่ำไม่สามารถปรับตัวได้
คำถาม: ข้อใดไม่ใช่ประโยชน์โดยตรงของการค้าระหว่างประเทศ
ตัวเลือก: 1. ก่อให้เกิดการเรียนรู้เทคโนโลยีใหม่ๆ จากประเทศคู่ค้า 2. ช่วยสร้างสัมพันธไมตรีระหว่างประเทศให้แน่นแฟ้นยิ่งขึ้น 3. ประชาชนได้ใช้สินค้าที่มีคุณภาพในราคาถูกจากต่างประเทศ 4. ประเทศสามารถจำหน่ายผลผลิตส่วนเกิน ทำให้มีรายได้เข้าประเทศ 5. ก่อให้เกิดการแบ่งงานกันทำระหว่างประเทศ ทำให้การจัดสรรทรัพยากรมีประสิทธิภาพยิ่งขึ้น
คำตอบ: 1. ก่อให้เกิดการเรียนรู้เทคโนโลยีใหม่ๆ จากประเทศคู่ค้า 2. ช่วยสร้างสัมพันธไมตรีระหว่างประเทศให้แน่นแฟ้นยิ่งขึ้น
คำถาม: นายกรัฐมนตรีไทยท่านใดที่มีบทบาทเกี่ยวข้องโดยตรงกับการจัดตั้ง “กระทรวงวัฒนธรรม”
ตัวเลือก: 1. นายพจน์ สารสิน 2. จอมพล ป. พิบูลสงคราม 3. พลเอก ชาติชาย ชุณหะวัน 4. พันตํารวจโท ทักษิณ ชินวัตร 5. หม่อมราชวงศ์ คึกฤทธิ์ ปราโมช
คำตอบ: 2. จอมพล ป. พิบูลสงคราม 4. พันตำรวจโท ทักษิณ ชินวัตร
คำถาม: ข้อใดต่อไปนี้ที่นักประวัติศาสตร์ไม่ถือว่าเป็นสาเหตุของการปฏิวัติอุตสาหกรรม
ตัวเลือก: 1. การปฏิวัติทางการพิมพ์ 2. การฟื้นฟูศิลปะวิทยาการ 3. การปฏิรูปคริสต์ศาสนา 4. การปฏิวัติวิทยาศาสตร์ 5. การปฏิวัติทางภูมิปัญญา
คำตอบ: 1. การปฏิวัติทางการพิมพ์ 2. การฟื้นฟูศิลปะวิทยาการ
คำถาม: ข้อใดกล่าวถึงพายุไม่ถูกต้อง
ตัวเลือก: 1. พายุทอร์นาโดพบได้บ่อยในสหรัฐอเมริกามากกว่าบริเวณอื่นของโลก 2. พายุไต้ฝุ่นเป็นพายุหมุนเข้าหาศูนย์กลางบริเวณที่มีความกดอากาศต่ำ 3. ระดับความรุนแรงของพายุไซโคลนวัดได้จากความเร็วลมใกล้ศูนย์กลาง 4. พายุเฮอริเคน และพายุดีเปรสชัน เป็นพายุหมุนเขตร้อนที่มีความเร็วลมมากที่สุด 5. คลื่นพายุซัดฝังเกิดจากพายุหมุนเขตร้อนที่มีระดับความแรงในระดับพายุเฮอริเคนขึ้นไป
คำตอบ: 4. พายุเฮอริเคน และพายุดีเปรสชันเป็นพายุหมุนเขตร้อนที่มีความเร็วลมมากที่สุด 5. คลื่นพายุซัดฝังเกิดจากพายุหมุนเขตร้อนที่มีระดับความแรงในระดับพายุเฮอริเคนขึ้นไป
คำถาม: ข้อใดกล่าวถูกต้องเกี่ยวกับการจัดการภัย
ตัวเลือก: 1. หลังเกิดไฟป่าควรระวังภัยจากสัตว์ที่หนีไฟป่าออกมา 2. ขณะเกิดสึนามิ หากกำลังเดินเรือและได้ยินการเตือนภัย ให้รีบนําเรือเข้าฝั่ง 3. ขณะเกิดภัยแล้งให้ใช้น้ำเพื่อการเกษตรในช่วงเวลากลางวันเพื่อให้ดินชุ่มชื้น 4. ขณะเกิดฝนฟ้าคะนอง ถ้าอยู่ในทุ่งนาควรนั่งยอง ๆ ให้เท้าสัมผัสพื้นดินน้อยที่สุด 5. ขณะเกิดแผ่นดินไหว ให้หลบเข้าพิงกำแพง เสาไฟฟ้า
คำตอบ: 1. หลังเกิดไฟป่าควรระวังภัยจากสัตว์ที่หนีไฟป่าออกมา 4. ขณะเกิดฝนฟ้าคะนอง ถ้าอยู่ในทุ่งนาควรนั่งยอง ๆ ให้เท้าสัมผัสพื้นดินน้อยที่สุด
คำถาม: หลักการของพระพุทธศาสนาเน้นในเรื่องทางสายกลาง (มัชฌิมาปฏิปทา) ไม่ทําอะไรเกินตัว ทำแต่พอดี พอเหมาะ พอสม ไม่มากจนเกินไป ในขณะเดียวกันก็ไม่น้อยจนเกินไปจนทำให้ลำบาก ซึ่งนับเป็นหลักการ สำคัญอย่างหนึ่งที่รองรับแนวคิดเศรษฐกิจพอเพียงและการพัฒนาที่ยั่งยืน จากข้อความข้างต้น ทางสายกลางในพระพุทธศาสนาตรงกับหลักธรรม ข้อใด
ตัวเลือก: 1. ไตรลักษณ์ คือ อนิจจลักษณะ ทุกขลักษณะ และอนัตตลักษณะ 2. ไตรรัตน์ คือ พุทธรัตนะ ธัมมรัตนะ และสังฆรัตนะ 3. ไตรสิกขา คือ สีลสิกขา จิตตสิกขา และปัญญาสิกขา 4. ไตรปิฎก คือ วินัยปิฎก สุตตันตปิฎก และอภิธัมมปิฎก 5. ไตรวัฏฏ์ คือ กิเลสวัฏฏ์ กัมมวัฏฏ์ และวิปากวัฏฏ
คำตอบ: 3. ไตรสิกขา คือ สีลสิกขา จิตตสิกขา และปัญญาสิกขา
คำถาม: มีหลักพุทธธรรมหลายข้อที่ถือว่าเป็นหลักการที่รองรับแนวคิดเศรษฐกิจพอเพียง และการพัฒนาที่ยั่งยืนของพระบาทสมเด็จพระบรมชนกาธิเบศร มหาภูมิพลอดุลยเดช มหาราชบรมนาถบพิตร รัชกาลที่ 9 และหนึ่งในพุทธธรรมที่สำคัญอีกหลักการหนึ่งคือ “สัปปุริสธรรม 7” โดยเฉพาะข้อ “มัตตัญญุตา ความเป็นผู้รู้จักประมาณ ซึ่งสอดคล้องกับพระบรมราโชวาทที่ว่า “ความพอเพียงนี้ก็แปลว่าความพอประมาณ” จากข้อความข้างต้น สุภาษิตข้อใดแสดงถึงการมีคุณธรรมข้อมัตตัญญุตา
ตัวเลือก: 1. เห็นช้างขี้ ขี้ตามช้าง 2. ติโขนยังไม่ทรงเครื่อง 3. ตําน้ำพริกละลายแม่น้ำ 4. นกน้อยทำรังแต่พอตัว 5. น้ำพึ่งเรือ เสือพึ่งป่า
คำตอบ: 4. นกน้อยทำรังแต่พอตัว
คำถาม: การพัฒนาที่ยั่งยืนเชิงพุทธศาสนามองคนกับสิ่งแวดล้อมว่า “คนต้องมีความสัมพันธ์กับสิ่งแวดล้อมอย่างเอื้อเฟื้อเกื้อกูลกัน” ซึ่งจัดเป็นวิธีคิดแบบคนเป็นส่วนหนึ่งของธรรมชาติและสิ่งแวดล้อม ไม่ใช่เป็นนายเหนือธรรมชาติและสิ่งแวดล้อม ซึ่งสอดคล้องกับหลักการพัฒนาเชิงพุทธศาสนาที่เรียกว่า “ภาวนา (การพัฒนา)” จากข้อความข้างต้น “การพัฒนาที่เน้นให้คนมีความสัมพันธ์กับสิ่งแวดล้อมอย่างเอื้อเฟื้อเกื้อกูลกัน” ตรงกับหลักภาวนา (การพัฒนา) ข้อใด
ตัวเลือก: 1. กายภาวนา 2. สีลภาวนา 3. จิตตภาวนา 4. ปัญญาภาวนา 5. สมถภาวนา
คำตอบ: 1. กายภาวนา
คำถาม: ใครใช้จ่ายทรัพย์ไม่ถูกต้องตามหลักพระพุทธศาสนา
ตัวเลือก: 1. แดง ใช้จ่ายทรัพย์เพื่อเสียภาษีอากรตามกฎหมาย 2. ฟ้า ใช้จ่ายทรัพย์ในการทำบุญเพื่ออุปถัมภ์บำรุงพระภิกษุสงฆ์ 3. ดำ ใช้จ่ายทรัพย์ในการพาพ่อแม่และครอบครัวไปเที่ยวพักผ่อนในวันหยุด 4. เขียว ใช้จ่ายทรัพย์ในการจ้างมหรสพต่างๆ เช่น ดนตรี และภาพยนตร์ เป็นต้น ให้ชาวบ้านดู 5. ขาว ใช้จ่ายทรัพย์ในการจัดงานทำบุญบำเพ็ญกุศลครบรอบ 100 วันของการมรณกรรมของบิดา
คำตอบ: 4. เขียว ใช้จ่ายทรัพย์ในการจ้างมหรสพต่างๆ เช่น ดนตรี และภาพยนตร์ เป็นต้น ให้ชาวบ้านดู